Buhez ar Zent. pages 736, 737, 738. Encyclopédie Marikavel.\npages 736, 737, 738\nPempvet devez warn-ugent a viz Here\nTudoghil eo ar c'hentan Breizad a zo bet hano anezan en Bro-Leon. En em gaout a reas er vro en blaveziou kentan ar VIet kantved, ha sevel a reas e dibidi en kastel Gollob, en kreiz tre an Aber-Ac'h hag an Aber-Binniget. Bezan en devoa tri grouadur : daou bôtr, Gouenou ha Majan, hag eur verc'h, Tudona.\nMajan a dreuzas an Aber-Benniget hag a yeas da chom el lec'h dudius m'eman breman c'hoaz ar chapel a zoug e hano.\nTudona a yeas da vevan pemp leo bennak ac'hane, en goueled ar C'hoad-Donan.\nGouenou a ziskennas etrezek Brest, hag a zavas e beniti 'n eul lec'h goue, diou leo diouz ar gêr-ze, en tu an hanter-noz. Ar roue Konomor, eun de ma oa o chaseal, a zigouezas gantan kouezan war Gouenou; goulenn a reas digantan e hano, eus a be vro e teue, penôs e rê da vevan, ha dizro d'ar gêr, e tiskuilhas d'e dud santelez ar manac'h en devoa kavet oc'h ober e dro.\nNebeut goude, eleiz a dud yaouank a c'hoantaas kemer skouer diwar Gouenou ha bevan gantan. Konomor, o vezan klevet kelo a ze, a roas douar awalc'h d'ar zant da zevel eur manati ha da vagan e venec'h.\nAn abad santel, ken dre e gomzou, ken dre e skoueriou, a renas ervat e venec'h. Tol evez a rê, dreist pep tra, da viret d'eze o brud vat, hag abalarnour da ze plac'h ebet n'halle lakat he zreid er manati.\nWar a lavar ar re goz, ec'h azezas eur pennad war gador-eskob Leon hag e oe ar pastor mat a oar diwall e zenved diouz ar bleiz hag o magan gant frouez ar gwir zantelez.\nO vezan et da Gemperle d'ober eur bale da welet sant Korbasius, eur mignon d'ezan, e oe lazet gant eur morzol o kouezan diwar eur voger e oad o sevel.\nE gorf a oe sebeliet en Kemperle. Divezatoc'h e oe digaset e relegou d'e vanati. Douget e vezont bep bla endro d'e vinihi, da genver pardon bras ar Yaou-Bask. Duked Breiz o-unan a c'houlennas an enor d'o dougen; an ôtrou Charlez Bleiz hen greas, er bla 1342; an ôtrou Yan V, er bla 1417; an ôtrou Per hag e eontr, au ôtrou Arzur, er bla 1455.\nEn blaveziou kentan ar XVIIet kantved, e oe savet en Gouenou kaeran iliz a zo war-dro Brest.\nAr zant-man an eus chapeliou en Plien, en Priel hag en Plouillio. Bezan eo patron Sant-Goueno, en Breiz-Uhel.\nN'oufemp birviken sevel ilizou re gaer, na kanan re uhel meuleudiou ar zent koz o deus, evel sant Gouenou, digaset er vro-man tensor ar fe.\nAr fe eo ar penn-kentau, ar men-diaze hag ar wrizien eus bon holl zantelez.\nAr men-diaze a lavar muioc'h eget ar penn-kentan, hag ar wrizien, muioc'h eget ar men-diaze. Gwir eo, ar men-diaze eo ar penn-lkentan eus an ti, mes bezan eo, ouspen, ar pez a zoug an ti a-bez, ha dougen a zo muioc'h eget kommans. Evelse, ar wrizien a zo ive penn ar wezen; dougen a ra ar wezen; bezan eo ive ar pez a ro bue d'ar skourrou, d'ar bleuniou ha d'ar frouez, ha rei bue a zo muioc'h eget dougen.\nHeb ar wrizien, n'eus ket a wezen; heb ar men-diaze, n'eus ket a di; heb ar penn-kentan, n'eus netra. Evelse, heb ar fe, ar c'hristen n'eo kristen ebet; heb ar fe, n'hall den plijout da Zoue. Dre ar fe eo e teuomp da garet hon enebourien; panevert d'ezi, hon dije kasoni oute; dre ar fe eo e teuomp da gazout plijaduriou ar bed; panevert d'ezi e karjemp aneze; dre ar fe eo e teuomp da ankouât eun dismeganz zo bet gret d'imp; panevert d'ezi, e klaskjemp en em venji; dre ar fe eo e teuomp da vinnigan an Otrou Doue en hon foaniou, da garet ar baourente hag ar binijen; panevert d'ezi, hon diie bet rukun oute.\nAr fe a zo didalve heb an oberou. Pac'h efomp dirak hon barner ne vezo ket awalc'h d'imp gallout lavaret : «kristen oan; fe am oa; » red e vezo d'imp bezan goest da lavaret kerkent : «hag o vezan m'am oa fe, am eus distaget ma c'halon diouz treo touellus ar bed am eus stourmet ouz ma zechou fall; am eus yunet, am eus pedet am eus grêt aluzen, n'am eus lôsket a-goste hini eus ma deveriou. »\nKernent hini a c'hello komz, eu doare-ze, war e varo, a vezo lavaret d'ezan gant ar barner bras :\n«Euge, serve bone, intra in gaudium Domini tui : Deus, servijer mat, deus da gemer peurz en levenez da Otrou.»


"Pont ar Bosfor I" (Boğazi küprüsü) dreist ar Bosfor\nAr Bosfor sellet eus ar spas\nAr strizh-mor etre ar Mor du ha Mor Marmara eo ar Bosfor (Boğaziçi e turkeg, Βόσπορος e gresianeg). Sellet a reer ouzh an hent-mor-se evel an harz etre Azia hag Europa. Pa z'eus ur rannvro durk war ribl Europa emañ ar strizh-mor dindan beli Turkia, nemet ez eus reolennoù etrebroadel o ren warnañ. War un 30 km bennak e ra kammdroennoù o skeiñ war ar Biz hag en deus etre 550 ha 3000 m a led.\nUr gerdarzh boutin evit e anv a ra dave d'ar vitologiezh c'hresian pa vez displeget evel treizh ar vuoc'h (eus Βοῦς [bous], buoc'h, ha πόρος, [poros], treizh). Hervez ar vojenn henc'hresian e vage an doue Zeus karantez ouzh ur plac'h anvet Io. Broudet gant ar warizi e kemmas Hera, gwreg Zeus, ar plac'h en ur vuoc'h hag e kasas ur vouienn d'he flemmañ ken e klaskas an aneval paour mont kuit en ul lammat dreist ar strizh-mor.\nKoulskoude eo tost "bous" d'ar verboù gresianek buō ha buzō (hemañ tost d'an anv-lec'h Bizantion, Istanbul hiziv), ar verboù evit "strizhañ" ken eo "treizh strizhet" an dalvoudegezh wir.\nPouez strategel hag armerzhel ar Bosfor[kemmañ | kemmañ ar vammenn]\nHa p'emañ ar Bosfor e Turkia, e dourioù a zo dourioù etrebroadel, da lavaret eo dieub an treizh da bep bag pe lestr. Eus seizh feur-emglev e teu ar reolennoù etrebroadel war an treizh, an hini diwezhañ o vezañ Emglev Montreux e-keñver reolennoù strizhoù-mor Turkia (1923). E-touez ar re stankañ er bed eo an treizherezh, meur a lestr-eoul-maen bras o tegas eoul-maen broioù ar Mor du. E 2003 e oa bet kontet 43 000 lestr o treizhañ, 8 000 anezho o endelc'her ur gargad arvarus (gaz pe eoul-maen).\nE 2004 e kreskas an treizherezh da 53 000 lestr. Un hent-mor dañjerus eo abalamour d'ar c'hasennoù kreñv, met n'eus tu da rediañ ma yafe ul loman evit henchañ ar sturier. E 2004 e varvas 25 martolod diwar un tangwall goude ma yae d'en em stekiñ daou lestr-eoul-maen.\nWar riblennoù ar Bosfor emañ lodenn Reter kêr Istanbul (bet Kergustentin a-raok aloubidigezh an Durked e 1453), enni dreist 13 milion a annezidi. Bet eo bet kêr-benn Impalaeriezh Turkia a-raok ma voe dibabet Ankara gant ar Vodadeg Vroadel Vras e 1922. Ul liamm etre Europa hag Azia eo al lec'h-se a-hed an holl amzerioù.\nAdtapet diwar « https://br.wikipedia.org/w/index.php?title=Bosfor&oldid=1772571 »\nKemmoù diwezhañ degaset d'ar bajenn-mañ d'an 15 Her 2017, da 08:19.


Mor Bering - Wikipedia\nPelec’h emañ Mor Bering, etre Siberia hag Alaska.\nMor Bering (Bering Sea e saozneg; Берингово море, Beringovo more e rusianeg) zo ul ledennad dour zo ul lodenn eus ar Meurvor Habask paket etre Siberia (ha ledenez Kamtchatka) er c’hornôg hag Alaska er reter. Bevennet eo gant aridennad an inizi Aleout hag an inizi Komandorski er c’hreisteiz ha dispartiet eo diouzh Meurvor Arktika gant strizh-mor Bering en hanternoz. En em ledañ a ra war daou vilion a km². Abalamour d’ur redenn vor glouar (8-11 °C), Redenn Alaska, e chom dourioù Mor Bering hep bezañ skornet e-pad mizioù an hañv, hogen e-pad ar peurrest eus ar bloavezh e vez skornet.\nDont a ra anv Mor Bering, evel hini ar strizh-mor, eus anv an ergerzher europat kentañ a voe o verdeiñ dre eno, an Danad Vitus Bering, a oa bet kefridiet gant an tsar Pêr Gentañ, e deroù an XVIIIvet kantved, da glask daoust hag un tremen a oa etre Siberia hag Amerika.\nLive ar mor a zigreskas e-pad Hoalad ar skorn e su Mor Bering. Gant se e c’haller soñjal e oa un tremen didroc’h da neuze etre Siberia hag Alaska. Pont Bering a reer eus an tremen-se ; drezañ moarvat e tremenas tud eus Azia da vont da boblañ Amerika.\nE-touez inizi Mor Bering emañ an inizi Komandorski (gant enez Bering) hag an inizi Pribilof.\nLec’hienn diwar-benn lodenn norzh ar Meurvor Habask\nAdtapet diwar « https://br.wikipedia.org/w/index.php?title=Mor_Bering&oldid=1463271 »


Archives des antifa - Bretagne Info\nD’an 20 a viz Even e oa bet dalc’het ur vanif e Lannuon evit ar genskoazell gant ar repuidi. Evel e lec’hioù all e Breizh e oa bet manifestet diwar atizh ur strollad lec’hel a zoug ar stourm a genskoazell gant an dud dibaper abaoe bloavezhioù e Lannuon ha tro-dro. Tro 150 den o doa dibunet betek an isprefeti da c’houlenn diskoulmoù evit ma vefe graet war-dro ar repuidi en un doare dereat gant ar servijoù Stad.\nKalzig a dregeriz a ro bod d’an dud yaouank dibaber , erru nevez zo er vro, a-bep zeurt traoù pleustrek a reont evit ar repuidi yaouank. Lod a zo strollet e-kichen Benac’h ha Louergad en ur framm anvet “Kengred” . Sed aze ar brezegenn distaget gante devezh ar vanif hag e brezhoneg mar-plij :\n“Salud kengret deoc’h holl. Gant ar CSSP Lannuon ez a ar strollad Kengred da azgoulenn ur wech ouzhpenn ar gwirioù diazez evit ar re dibaper ha lemel kuit da viken al lezennoù gouennelour ha direizh ma rankont talañ oute bemdez.\nKrouet e oa bet ar strollad Kengred bloaz ‘zo kostez Benac’h evit aozañ ar genskoazell hag ar bod evit ar repuidi. Degemer a reomp 8 den yaouank hag ur familh evit poent. Ur bod kengret eo ha n’eo ket sikouret tamm ‘bet gant ar servijoù ofisiel siwazh. Evit ‘pezh a sell deus ar re yaouank eo tud hag a zo bet skarzhet deus servijoù an departamant pa oant minor ha lakaet b’ar straed diouzhtu, hañv-goañv ne vern, daoust d’an holl lezennoù etrebroadel evit gwareziñ ar vugale. An departamant gwasañ eo hini aodoù an arvor diwar ar pemp deus Breizh evit lakaat e pleustr lezennoù gouennelour ar Stad. Gouennelouriezh eo sûr ha n’eo ket un dra all . Bro C’hall n’he deus ket gouzañvet gwelet he impalaeriezh o vont da get, daoust ma chom takennoù strewet a gleiz hag a zehoù er bed, an Domoù hag an Tomoù e-giz ma lâront, ha pa n’eo ket rannvroioù evel amañ e Breizh da skouer. Kroget e oa an istor trevadenniñ-se da vare ar sklaverezh da bourveziañ an drevadennourien en tu all d’ar mor e menajoù kotoñs ha sukr, ha cheñchet e oa e stumm pa oa bet difennet ar c’henwerzh sklaved o rediañ anezho da labourat en o bro evit ar c’hallaoued a veve du-hont, ne oa ket achu ar c’houlzad mañ neuze goude ma oa bet dieubet ar broioù. Ha bremañ o deus lakaet un anv all, « les politiques migratoires » ‘giz ma lâront. Hiziv an deiz e vez tamallet gant gwir abeg ar ouennelouriezh voutin hag un dra vat eo, ha rankout a reomp-ni reiñ da c’hoût d’an holl ar pezh a ra Bro C’hall da geñver ar repuidi, ur stad hag a lak da grediñ d’an holl ha mamm-bro ar gwirioù mab den e vije, padal eo hini en deus embannet anezho hep o lakaat e pleustr gwech ebet.\nBetek bremañ, evit kaout un emgav e prefeti Sant Brieg evit an aotre-annez, e oa ret kaout internet d’ar sul noz etre hanternoz ha pemp eur beure, peadra da digalonekaat kalzig a dud dija. Hag abaoe an enkeañ o deus cheñchet ar reolennoù hep kelaouiñ den ebet. Ret eo kas ur mail gant an teuliad da servijoù an estrenien ha gortoz ur respont dioute da reiñ un deziad evit un emgav evit studiañ o gwirioù. Ha n’eo ket achu c’hoazh, rak peurbadel eo ideologiezh sklavour an impalaer, ha lakaet o deus koñdisionoù labour ma vank micherourien evite. Sed ‘aze penaos ne vo ket possubl evit ur repuad da gaout paperioù ma n’eus ket c’hoant da vezañ toer , pe mañsoner, pe souder ha me oar me ! O marc’had a reont koulz lâret ! Ha daoust hag eñ eo ar memes-tra evit an europeaniz wenn hag a fell dezhe fouetañ bro ? Tamm ebet evel-just ! Digor bras eo an harzhoù evidomp, deomp-ni eo ar bed rak hon gouarnamañtoù eo a ra ar reolennoù !\nE Breizh, hervez kont, e vije tud dilennet e Roazhon . Da betra servijont ? Kit da c’hoût ! N’o deus ket barregezh ebet war bouez ar re a zo bet aotret gant Pariz ha n’eus ket den ebet dioute evit azgoulenn barregezhioù ledanoc’h, evit an degemer hag ar genskoazell evit ar repuidi da skouer, ha n’eo ket an intrudu a ra diouer amañ koulskoude gant ma vez strolladoù kengret un tamm pep-lec’h war ar pemp departamant. Ar vretoned o-unan a aoz an degemer-se hep tamm sikour ebet eus perzh ar frammoù ofisiel. An degemer e Breizh a zo ennomp a viskoazh ha da viken, ur plas a zo deus taol evit ar repuad, an estren, ne vez ket dispartiet an dud da geñver o orin amañ. Gant ma pado ! Ha koulskoude, ar re a blijfe dezho bezañ dilennet en-dro ‘benn bloaz ‘ba Roazhon ne soñjont ket e-giz-se. Gwelloc’h eo dezho ober o seizh gwellañ evit desachañ renkadoù sokial krenn pe uhel, gwenn evel-just, en ur brofañ dezho ur bern traoù hag a goust milionnoù ha milionoù, an LGV da skouer, un aerborzh dec’h, ar 5G warc’hoazh hag all hag all… Ar milionnoù-se a c’hallje servij da aozañ un degemer dereat, ur youl da bareañ ar gloazadennoù-kozh deus an amzer-dremenet gouennelour, hag ur wir genskoazell ouzh ar vretoned-nevez-mañ . Ne c’houlennont ket al loar, pell ac’hann, met ar gwir da gregiñ e barzh ur vuhez nevez ha disoursi, pell deus o broioù drastet gant an nevez-trevadennouriezh, ar gevalaouriezh, ar pennoù bras gwerzhet d’ar C’hornog, ar baourentez, ar brezelioù, ar cheñchamant hin hag all…\nAmañ e kendrec’homp hon bugale da vont da dizoloiñ ar bed. Perak n’o defe ket ar gwir ar re deus ar c’hevandirioù all ? Peogwir en em sant ar C’hornog uheloc’h eget e drevadennoù kozh evel-just. An ingalded ne dalv ket man-ebet ‘ba genoù hon fennoù-bras. Gwelloc’h eo dezhe sevel mogerioù, ober deus Europa ur c’heñvlec’h !\nSetu perak e savomp mil gwech war’n ugent a-du gant ar CSSP, int hag a stourm abaoe ken pell dija evit ar justis, ar c’hengred etre ar pobloù, hag evit reiñ gwirioù evit an holl dud dibaper koulz ha lemel kuit ar bevennoù.\nEvit Breizh digor e barzh ur bed hep bevennoù, roomp lamm d’ar ouennelouriezh-stad.\nKengred gant ar re dibaper !”


Hekatonc'hired — Wikipedia\nBriareos, an Hekatonc'hir, evel arouez al Labour gant e vrec'hioù a-enep ar C'hapital.\nAn Hekatonc'hired (Ἑκατόγχειρες e gregach) a zo anezho tri ramz spontus e mojennoù Hellaz kozh. Mibien int da Ouranos (an Oabl) ha Gaia (an Douar).\nGyges Γύγης (pe Gyes)\nBriareos Βριάρεως (pe Aigaion Αιγαίων (latinekaet en Ægæon)).\nKant brec'h o deus ha hanter-kant penn hag a daol tan. Breudeur int d'an Ditaned ha d'ar Gikloped. Peurvuiañ e vezont lakaet da zamzoueed ar mor.\nἘκατόγχειρες / Hekatógkheires, e gregach, « kant dorn dezhe », eus ἐκατόν / hekatón, « kant » ha χείρ / c'heír, « dorn ») pe Centimanes (e latin Centimanūs, « kant dorn dezhañ », eus centēnus, « kant » ha manŭs, « dorn », Centimani el liester, "tud o c'hant dorn").\nTaolet e oant bet en Tartaros gant o zad dre m'en doa aon rak o nerzh. Tennet e voent alese gant Kronos, ha sikour a rejont anezhañ da ziskar Ouranos.\nNeuze e voent bac'het adarre en Tartaros, ha dieubet e voent gant Zeus, a voe sikouret gante e Brezel an Ditaned. Pa voe trec'het an Ditaned e voent taolet en Tartaros d'o zro, ha piv nemet an Hekatonc'hired a yeas d'o diwall.\nWar-lec'h e vezont kavet e meur a vojenn ma vez ret dezhe lakaat un tamm urzh en Olympos.\nAdtapet diwar « https://br.wikipedia.org/w/index.php?title=Hekatonc%27hired&oldid=1764365 »\nKemmoù diwezhañ degaset d'ar bajenn-mañ d'an 21 Eos 2017, da 16:18.


Quimper, Le Goaziou, 1924\nDeut antronoz, e teuas gant mab ar pesketaer un hanter all eus e vartoloded. Ar re-mañ a oa mall ganto dont, evit bezañ lakaet ivez e jeneraled. Pa ziskennjont en deiz-se en douar, e voent souezhet holl o welet ur vandennad zeñved en ur park e-kichen an aod. Biskoazh n’o doa gwelet deñved ken bras ha ken kaer : gloan aour a oa warnezho holl. Raktal m’o gwelas, mab ar pesketaer, en un dremen, a lavaras :\n– Na pebezh bandennad zeñved !\n– Ya, eme unan, ar brasañ anezho, a glevas anezhañ. Ha warc’hoazh e vezo muioc’h.\n– Perak ? eme an den yaouank.\n– C’hwi a gresko ar vandenn.\n– Mar kirit, diana, ne raimp ket. Livirit deomp penaos miret, ma ve gallet ober.\n– Da ziwall hoc’h eus, eme ar maout bras aour. War an hent mat emaoc’h da zont. Selaouit ac’hanon ha me ’raio skol deoc’h evit miret, mar gellit. A-raok mont da c’hoari gant an teir briñsez-se, o deus lakaet ac’hanomp-ni evel m’emaomp, grit d’ar vartoloded-mañ evel d’ar re all, ha, neuze, kasit anezho d’ho lestr, ha livirit d’ho martolod kozh dont amañ e-unan ganeoc’h. Arabat avat e vezo dezhañ mont larkoc’h eget ar park-mañ. Neuze, eme ar maout, c’hwi a yelo gant ar plac’hed yaouank hag a c’hoario outo. Koll pep tro a raint, ha, p’o devezo kollet o danvez holl, e c’hoariint ivez ouzhoc’h o lestr aour, a gollo evel pep tra. Neuze ne vezo ket achu c’hoazh, rak n’eo ket lavaret e c’hellfoc’h tec’hel war al lestr-se kuit. Evit dont a-benn a se, e vezo ret troc’hañ gant un taol bouc’hal hepken ar chadenn a zalc’h al lestr ouzh ar goueled, hag a-raok dispakañ ar gouelioù, hag hel lakaat e doare da vont kuit buanañ ma c’hello mont. Arabat eo ivez e ve lavaret ger gant den ebet, ken na viot aet keit diouzh an enezenn ma na welot mui anezhi. Mar gellit ober an traoù-se holl, evel a lavaran deoc’h, eme ar maour aour, ne deuot ket da greskiñ hor bandenn. Da ziwall hoc’h eus avat, rak, diouzhtu ma welo an teir-mañ e viot aet en o lestr, ez aint war ho lerc’h gwashoc’h eget tri diaoul, ha ne c’hellot tec’het ma vefec’h paket ganto war ’n hed dek lev tro-war-dro.\nAr c’habiten neuze a lavaras d’e vartolod :\n– Klevet hoc’h eus eveldon-me ; dre-se ’ta livirit d’ar re all ar pezh a zo da ober. Pa viot distro, tennit eus va lestr kozh kement a zo em c’hambr da lakaat el lestr aour, ha goude goueledit anezhañ hag it en egile. Likit pep tra e doare, evit m’en em gavimp.\nSetu neuze ar re-mañ a ya da gaout an teir briñsez a oa adarre eno gant o basin. Ma voe gwisket ar vartoloded-mañ ivez evel ar re all, ha kuit ac’hano diouzhtu, ha degaset an hini kozh.\nNeuze, mab ar pesketaer a yeas gant an teir-mañ, a goanias ganto, ha goude a c’hoarias outo pep eil. Koll a rejont kement tra o doa, ha, pa n’o doe ken nemet o lestr aour, e c’hoarijont anezhañ ivez, hag her c’holljont ouzh mab ar pesketaer. Hemañ neuze, pa voe deut eizh eur, a lavaras kenavezo dezho, ha kuit evit distreiñ d’e lestr.\nAr martolod kozh en em gavas gantañ en hent, ur pezh bouc’hal war e skoaz.\n– Piv, eme vab ar pesketaer, en deus roet ar vouc’hal-se deoc’h ?\n– N’ouzon ket, emezañ. Chomet ’oan dre amañ, evel ma’z oa lavaret din, hag o treiñ em spered edon penaos hon divije gallet mont ac’hann, pa welis ur maout bras eus ar vandenn zeñved a zo aze o skeiñ gant e dreid, hag o pigosat war an douar. Ma’z is betek-henn da welet petra a oa, ha ma kavis eno ar vouc’hal-mañ dizoloet gantañ eus an douar. Neuze me ’gemeras anezhi, en ur soñjal ez oa ar vouc’hal-mañ a dlee marteze troc’hañ chadenn al lestr aour.\n– Kredapl eo, eme vab ar pesketaer. Deomp buan ac’hann da welet, ha degasit-hi ganeoc’h.\nMa’z ejont ha kuit. P’en em gavas an daou-mañ tost d’o lestr kozh, ne c’hortozed nemeto evit hen toullañ hag her c’has d’ar goueled. Pa voe graet e stal ez ejont d’al lestr aour, diamant e wernioù ha seiz ar gouelioù hag ar c’herden a oa war e dro.\nNeuze an hini kozh a gemer ar vouc’hal en doa kavet, hag, en un taol krenn, a droc’h ar chadenn Al lestr, a oa dindan gouel, a redas ac’hano diouzhtu, evel douget gant an avel Mont a rae ha ne gleved grik na trouz ebet, nemet trouz ar mor o regañ a bep tu, evel un erv gant an alar.\nLiens transversaux de livre pour V


Pajenn:Marigo - Buez ar Saent.djvu/641 - Wikimammenn\nPajenn:Marigo - Buez ar Saent.djvu/641\ni. Den na ell servicha daou vaestr, rac istimout a raï unan ha disprigeout eguile. Na illit quet servicha Doue hac ar bed. a. Clasquit da guenla rouantelez Doue, hac e re-cevot an traou-all gant aboundan^. ... 3. Na varnit quet ho nessa, raa na fell quet deoc’h beza barnet gant Doue, dious ma varnot. ar re-all e viot barnet hoc’h-unan. 4. Peguer stris eo an hent pehini a gundu d’ar vuez eterncl; ha peguen neubeut a dud a guerz dreizân! 5. Ne deus nctra quen cuzet er bed-mâ, na vezo disoloet hac aznavezet. . 6. Ar rouantelez e pehini ez eus division, a vezo dislruget; hac an ty e pehini ez eus disurz, na badp quet. . 7. Petra servich da un den gounit ar bed-oll, mar deu da goll e ene! . 8. Piou bennâc cn em iselaï, a vezo hueleet, ha piou bennâc en em huelaï, a vezo iseleet.\nSalver ar bed en ur. dreraen a sellas pus Maze ase-zet en c vureau, hac er galvas da zont d’e heul: quer buan e savas hac en heulias. Doue a sell ou-zomp, hor guervel a.ra; profitomp.eus ar c’hra$ a ra deomp, rac tremen a ^raï; Doue pehini a goms our zoc’h hirio, a so raartese prest d’hoc’h abandouni. Mar clevet eta e vouez, na galedit quet ho calon. Differi ur moument d’e heulia, eo risqua ho silvidi-guez evit un eternite-oll. Jesus-Christ a lavar deoc’h deut d’am heul: renon-cit d’an amitie daogerus-ze: quitaït an ty-ze : resti-tuit ar madou-ze goal acquisitet: iit da gaout ar per-sonaich-ze ous pehini hoc’h eus cassoni, ha pehini na fell quet deoc*h guelet: quitaït ar vaniteou.-ze ::rènon-cit d’an divertissamancliou van-ze eus ar bed y lavarit\nSi Guengolo. Sant Maze. 675\na ra deoc’h : DeuloVam heul, bezit douc, humbl, patiant, . oboissant ha caranfeaus, eveldon.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/641&oldid=91583 »\nKemmoù diwezhañ degaset d'ar bajenn-mañ d'an 6 Gwe 2016, da 11:40.


Terc'hout a ra kuit ar familh Miyazaki ar brezel o tilojañ e 1944 ha 1945 (O vont da skouer da prefeti Tochigi, e Utsunomiya ha Kanuma, e norzh Tokyo). Labouradeg Miyazaki Airplane a oa e Kanuma. Hayao a anavezo teir skol disheñvel e c'hwec'h bloaz : etre 1947 ha 1949 ez eo enskrivet en ur skol kentañ derez eus Utsunomiya, e 1950 e ra e studioù e skol Omiya e karter Suginami Tokyo, dre m'eo staliet ar familh e gêr-benn, eus 1951 da 1955 e Skol Eifuku. Tremen a ra e bloavezhioù lisead e Skol Omiya (1956 ha 1957) hag el lise Toyotama (1958), .\nPenn-kentañ e labour e studio ToeiAozañ\nAr memes bloavezh, Miyazaki a labour gant e wreg war stumm japanat ar c'hazh e heuzoù : Nagagutsu o haita neko gant ar perzh animatour pennañ, . E 1969, ober a ra war-dro lodennoù ar film Sora tobu yūreisen, ur film hir, atav gant e wreg..\nAr c'houplad a roio ar vuhez da daou mab : Gorō Miyazaki, a vo, eñ ivez, filmaozer, o labourat a-wechoù evit studio e zad, e Genver 1967 hag un eil, Keisuke, arzour graet gantañ engravadurioù ha tudennigoù e koad, en o zouez e vez gwelet er film Mimi wo sumaseba e miz Ebrel 1969, . Dilojañ a ra ar familh e Tokorozawa er prefeti Saitama e 1970. Kuitaat a raio e wreg he labour evit ober war-dro ar baotred.\nGoude Toei/A-raok GhibliAozañ\nMont a ra gant Yutaka Fujiota (prezidant Tokyo Movie) e Sveden evit klask kaout ar gwirioù a-benn sevel ur film evit Pippi Långstrump (Nagakutsushita no Pippi), dre m'o doa dija savet storyboardoù evito, hag evit eskemm gant skrivagnerez al levr, Astrid Lindgren. Ne deuont ket a-benn da gaout ar gwirioù ha nullet eo ar raktres., . Ar veaj-mañ a vo an hini kentañ e-maez Japan, ha gweledva Skandinavia a vo implijet en e filmoù, e-barzh Majo no takkyūbin da skouer, lec'h m'eo diazezet neuz Koriko war Stockholm..\nE miz Even 1973, an triad a za kuit eus A-Pro evit Zuiyo Pictures, ur stusio ezel eus Nippon Animation, . Labourat a reont e-pad pemp bloaz war ar World Masterpiece Theater (世界名作劇場 Sekai meisaku gekijō, pe Meisaku hepken), heulienn japanat awenet gant romantoù europa, hag evit al lodenn brasañ treuzkaset e Bro-C'hall.\nBerzh Nausicaä ha bloavezhioù GhibliAozañ\nEmglev gant Disney ha berzh etrevroadelAozañ\nAdtapet diwar « https://br.wikipedia.org/w/index.php?title=Hayao_Miyazaki&oldid=1879805 »\nDernière modification le 27 Mez 2020, à 18:19\nKemmoù diwezhañ degaset d'ar bajenn-mañ d'an 27 Mez 2020, da 18:19.


Repuidi-brezel e Breizh (1937-1945) - Wikipedia\nRepuidi-brezel e Breizh (1937-1945)\nUr bern repuidi-brezel a zeuas da Vreizh adalek 1937, da gentañ abalamour da Brezel Spagn hag abalamour d'an Eil Brezel-bed (1939-1940) war-lerc'h. Ur yoc'h annezidi eus aodoù Breizh a rankas kuitaat o c'humun ivez, da skouer re bro An Oriant dre ma veze bombezadegoù alies gant ar Re Gevredet. E 1944-1945 e rankas ivez ar re a oa o chom e godelloù an Oriant ha Sant-Nazer mont kuit, en abeg d'an diouer a voued ha d'an emgannoù dreist-holl.\n== Repuidi deut eus Spagn ==\n1937: degemeret e vez tud o tont eus Spagn, Euskariz en o mesk, e Breizh, abalamour da Brezel Spagn; 2500 anezhe a zo kaset da Borzh-Lae.\nMae - Eost 1937: tro 2 300 repuad a zegouezh e Penn-ar-Bed.\n9 a viz Mae 1937: 446 bugel degemeret e Ploeneg.\nAr "Skoazell Ruz", gant e gadoriad Louis Guilloux, a glask gwellaat an traoù evit ar re a zo deut da Sant-Brieg.\n2-3 a viz C'hwevrer 1939: 180 mui 280 repuad o tont eus Spagn a zilestr e Groe a-raok bout kaset de Borzh-Loeiz .\n1 Repuidi 1939-1940 \n2 Repuidi eus ar c'hêrioù bombezet\n3 Notennoù ha dave\nRepuidi 1939-1940 Aozañ\n1añ a viz Meurzh 1939: krouet eo Servij Departamantel ar Repuidi er Mor-Bihan.\nHañv 1939: yuzevion, darn anezhe a orin eus Polonia, a zeu d'ober o annez en departamant, en Oriant, en Arvor hag e Kiberen da skouer.\n3 a viz Gwenholon 1939: Bro-C'hall a ziskler ar brezel ouzh Alamagn.\nGwenholon 1939: Servij Departamantel ar Repuidi a grog gant e labour da vat.\n1añ a viz Gwenholon 1939 - 10 a viz Mae 1940: 20 000 repuad a zegouezh er Mor-Bihan.\nHere 1939: tro 600 a dud a zo degemeret e Pondi.\n10 a viz Mae 1940 - 17 a viz Even 1940: 133 500 repuad ouzhpenn a zegouezh er Mor-Bihan. Dont a reont eus Norzh ha Reter Bro-C'hall hag eus an Izelvroioù, eus Belgia (meur a familh yuzev e-mesk ar re-mañ) hag eus Luksembourg.\n24 a viz Mae 1940: urzh a-berzh ar jeneral Le Bleu e Gwened d'ar repuidi mont da ti-kêr o c'humun-annez evit bout marilhet.\nHañv 1940: 750 0000 repuad e Breizh.\nDibenn miz Gwenholon 1940: ne van nemet 7 200 repuad eus 1939-1940 er Mor-Bihan.\n1942: hervez ar velestradurezh e chom 3 580 repuad eus an diavaez e departamant ar Mor-Bihan \nRepuidi eus ar c'hêrioù bombezetAozañ\nAnnezidi broioù Brest hag An Oriant a rank klask repu e lec'hioù all, pell eus Breizh a-wezhoù, abalamour d'ar bombezadegoù stank er porzhioù-brezel gant ar Royal Air Force hag an United States Army Air Forces. D'an 3 a viz C'hwevrer 1943 e tiviz prefed ar Mor-Bihan e ranko an annezidi neus ket afer anezhe evit ar mont-en-dro armerzhel kuitaat kumunioù An Arvor, An Oriant, Gavr, Keriadoù, Lannarstêr, Lokmikaelig, Plañvour, Porzh-Loeiz ha Rianteg  .\n↑ Archives départementales du Morbihan, Le Morbihan en guerre 1939-1945, 2009, pajenn 18\n↑ Espagnols en Bretagne\n↑ Histoire de l'île de Groix\n↑ Archives départementales du Morbihan, Le Morbihan en guerre 1939-1945, 2009, pajennoù 17-18\n↑ Association Mémoire-Yzkor-Morbihan\n↑ Lanester, histoire d'une Libération, 1995, pajenn 14\nLec'hienn Espagnols en Bretagne\nUTL Kreiz Bro-Leon, prezegenn diwar-benn ar repuidi eus Spagn\nAdtapet diwar « https://br.wikipedia.org/w/index.php?title=Repuidi-brezel_e_Breizh_(1937-1945)&oldid=1872602 »\nDernière modification le 25 Ebr 2020, à 19:04\nKemmoù diwezhañ degaset d'ar bajenn-mañ d'an 25 Ebr 2020, da 19:04.


Panamá (spagnoleg República de Panamá) a zo ur riez lec'hiet e su Kreizamerika. Evel m'emañ war ur strizh-douar e vez alies gwelet evel ur vro dreuzkevandirel. Harzoù en deus gant Kolombia war-du ar su ha gant Costa Rica war-du an norzh. Riblet eo gant ar Mor Karib ha gant ar Meurvor Habask.\nGer-stur : "Pro Mundi Beneficio"\nKan broadel: Himno Istmeño\n- Prezidant Juan Carlos Varela\n- Besprezidant kentañ Isabel Saint Malo\n- Eil besprezidant ?\n- Hollad 75,517 km² (118)\n- Dour (%) 2.9\n- istimadur 2006 3,320,000 ()\n- niveradeg 2000 2,839,177\n- Stankter 43/km² (156)\n- Hollad $42.446 milliard (84)\n- Keidenn $12,784 (83)\n0.832 (uhel) (62)\nBalboa Dollar amerikan (PAB, USD)\nPanamá a zo un Republik demokratel gant un aozadur prezidantel ma vez ar prezidant penn ar stad ha penn ar gouarnamant war ar memes tro. Meur a strollad politikel a gaver ennañ. Gant ar gouarnamant emañ ar galloud-oberiañ tra m’emañ ar galloud lezenniñ gant ar parlament hag ar gouarnamant. Dieub eo ar galloud-barn.\nE-kerzh e bevare beaj e tegouezhas Kristof Kolomb dirak aodoù Panamá , ha hedañ a reas aodoù Honduras betek strizhdouar Panama. D'ar 24 a viz C'hwevrer 1503 e voe diazezet Santa María de Belén gant Kolomb, unan eus annezlec'hioù kentañ ar Spagnoled war douar-bras Amerika.\nGavotenn Panama : https://www.youtube.com/watch?v=o3HdL1vhVvE&feature=share\nAdtapet diwar « https://br.wikipedia.org/w/index.php?title=Panamá&oldid=1948604 »\nKemm diwezhañ d'an 14 C'hwe 2022 da 08:23\nKemmoù diwezhañ degaset d'ar bajenn-mañ d'an 14 C'hwe 2022, da 08:23.


Keit Vimp Bev - Wikipedia\n(Adkaset eus Keit Vimp Beo)\nKeit Vimp Bev (Keit ha ma vimp bev) zo anv ur gevredigezh ha ti-embann brezhonek staliet e Laz (Kerne - Penn-ar-Bed). Embann a ra levrioù evit ar yaouankiz (albomoù, romantoù, bannoù-treset) ha mareadegoù yaouankiz (Rouzig, Louarnig), Un nebeut romantoù evit an oadourien a vez embannet gantañ ivez. Embannet e vez ivez ar gazetenn sizhuniek YA!. Krouet eo bet gant an ti-embann ar genstrivadegoù Priz ar Yaouankiz ha Priz ar Vugale\nKrouet eo bet e 1982 gant Yann-Fañch Jacq ha chomet eo e penn ar c'hevarzhe. C'hwec'h goprad a zo o labourat ennañ.\nSikouret eo an ti-embann gant Rannvro Breizh, Kuzul departamant Penn-ar-Bed hag an DRAC (Direction régionale des Affaires culturelles).\nKeit Vimp Bev en deus resevet meur a briz. E 2003 o deus resevet Priz dazont ar Brezhoneg evit ar gazetenn Meuriad. Hag ar gazetenn Ya ! en deus resevet Priz France 3 e 2005.\n1.2 Buhez kentañ\n2 Buhez ar gevredigezh\n3.2 Levrioù evit ar vugale\n3.3 Levrioù all\n3.6 CDoù ha DVDoù\nEr penn-kentañ e oa ur strollad tud yaouank dizimez a blije dezho mont d'ar festoù-noz. Buan o deus bet c'hoant da vont pelloc'h. Kroget o deus da labourat war tachenn an ekologiezh, oc'h aozañ devezhioù dastum boutailhoù gwer, war ar maez. Mont a raent e ti an dud a c'halve anezho evit en ober. Naetaat a raent ivez stêrioù.\nAozet o deus nozvezhioù tro-dro d'ar sevenadur, betek pediñ tud evel Patrig Ewen pe François Budet. Stajoù brezhoneg, festoù-noz, stajoù moullañ skritelloù a vez kinniget ganto ivez. War dachenn ar yezh o doa aozet ur seurt levraoueg a c'helle an dud kas-degas ganto. Dizoloet eo bet ganto labour Éditions du Lombard, ha plijet-tre e oant gant o labour. Treiñ a raent neuze ar bannoù-treset gant an dorn, lagadenn ha lagadenn. Met un nozvezh eo bet laeret diganto o dastumad en e bezh.\nPrederiet o deus ha komprenet e oa sot ober al labour treiñ evit ur skouerenn hepken. Soñjet o deus neuze embann da vat. C'hoant o doa ober traoù brav, a galite hag a vefe dianv d'an dud. Setu n'o deus ket bet c'hoant embann Troioù-kaer Tintin hag a oa re vrudet. Kenlabouret o deus gant Éditions du Lombard dre ma oa levrioù a seurt-se o do c'hoant embann, evit tizhout ar re yaouank ivez. Komprenet o doa ne oa ket dedennus levrioù evel levrioù Al Liamm evit ar re yaouank. C'hoant o doa da dizhout ar re o doa c'hoant ober gant ar brezhoneg evit an dudi.\nBuhez kentañ[kemmañ | kemmañ ar vammenn]\nKroget eo bet gant treiñ hag embann Yakari ha Buddy Longway, treset gant Derib, Jonathan, treset gant Cosey.\nBuhez ar gevredigezh[kemmañ | kemmañ ar vammenn]\nAn dud a youl-vat a ra war-dro ar gevredigezh:\nPrezidantez ar gevredigezh : Charline Burnouf\nTeñzorier : Yann-Fañch Jacq\nIzili ar grevredigezh\nUr skipailh tud gopret a zo :\nSekretourez / kontourez : Magali Gallais\nKenurzhier / kazetenner war YA! : Gwennole Pavec\nKenurzhierez / Maketennourez war Louarnig : Camille Argouarc'h\nGrafour / Kenurzhier war Rouzig : Owen Poho\nKehentiñ / maketennourez levrioù : Angelina Beauvir\nRouzig, gant an arzhig Nabar pe get (Kroget e miz Gwengolo 2001)\nLouarnig (Kroget e miz Even 2000)\nMeuriad (Kroget e miz Genver 2003 ha paouezet e 2007)\nYa ! (Amprouet e miz Mae-Even 2004 ha kroget e miz Mae 2004)\nLevrioù evit ar vugale[kemmañ | kemmañ ar vammenn]\nWar bord ar mor, gant Yann-Fañch Jacq ha Gw. Le Dors\nTorret eo ar werenn, gant Yann-Fañch Jacq ha Lilyan\n1, 2, 3... Toupig !, gant Anne Salaün, 2008\nLouzet eo an dour !, gant Yann-Fañch Jacq ha Laurent Lefeuvre, 2008\nOstilhoù Gweltaz, gant Yann-Fañch Jacq ha Fañch ar Ruz, 2008\nKevrin Mouliki, gant ???\nTroioù-kaer Lea, gant ???\nGreunennig, gant ???\nTroioù-kaer Rouzig, gant Christophe Babonneau\nRimadelloù al laboused, gant Gwen Delalande\nLevr da livañ, gant Christophe Babonneau\nRimadelloù al loened, gant Gwen Delalande\nLizherenneg al lutun glas, gant Christophe Babonneau\nEvit ar vugale :\nGwelet Priz ar vugale\nEvit ar re yaouank :\nGwelet Priz ar Yaouankiz\nE doare Picasso, gant Yann-Fañch Jacq\nRaket, gant Gi Bideau\nUr c'hasedig drol, gant Laurence Lavrand\nWar roudoù Adelaide, gant Yann-Fañch Jacq\nLaeron ar menezhioù du, gant Yann-Fañch Jacq\nFrederig, gant Hans-Peter Richter troet gant Daniel Kernalegenn\nAn urzhiataer hud, gant Garmenig Ihuellou\nHeol, mor ha muntr, gant Laurence Lavrand\nTroioù-kaer ar gwilhoù bras, gant Yann Bijer\nMestr an tremen, gant Yann-Fañch Jacq, 2009\nEvit an dud deuet :\nKen yen hag an avel, gant Yann-Fañch Jacq\nGwrac'h ar menez, gant Yann Failler troet gant Garmenig Ihuellou\nUr galon re dener, gant Yann-Fañch Jacq\nBravoc'h e vo warc'hoazh, gant Yann-Fañch Jacq\nTomm eo bet deomp, gant Yann-Fañch Jacq\nEvel ma tro an heol, gant Yann-Fañch Jacq\nLiv ruz an hesk, gant Yann Gerven\nA-berzh mamm-gozh, gant Yann-Fañch Jacq\nDa fall ha da viken, gant Yann-Fañch Jacq\nPaotr Louarn, skrivet ha treset gant Laurent LeFeuvre (Miz Here 2014) Ar C'homics brezhonek kentañ\nYakari, gant Derib-Job :\nYakari hag ar grizli\nPrizonidi an enezenn\nYakari hag an ejen-moueek gwenn\nYakari e bro ar bleizi\nBlevek, gant Serge Montfort :\nMa zri liñs\nPenn Menezh an Arzh\nBuddy Longway, gant Derib :\nLevrenn 1 : Chinook\nLevrenn 2 : An Enebour\nLevrenn 3 : Tri den a zo paseet\nLevrenn 4 : Ma unanik...\nLevrenn 5 : Ar Sekred\nLevrenn 6 : An Orignal\nLevrenn 7 : Goañv ar c'hezeg\nLevrenn 8 : An Dour tan\nLevrenn 9 : An abadennoù chaseal kentañ pe Kentañ abadennoù chase\nLevrenn 10 : An Diaoul gwenn\nTroioù-kaer Ifig-Loup, gant Letrio\nCDoù ha DVDoù[kemmañ | kemmañ ar vammenn]\nUr marmouz bihan\nKarr-tan ma zad\nPablo al louarnig ruz\nMemor al laboused\nMemor Natur ha Breizh\nC'hoari 7 familh ar c'horf\nGant Keit Vimp Bev e vez embannet ar romantoùigoù evit Priz ar vugale ha Priz ar Yaouankiz savet dre ur genstrivadeg kinniget gant FEA.\nKeit Vimp Bev en deus resevet Priz "Prizioù France 3" e 2001 hag ar gazetenn Ya ! en deus eñ resevet e 2005 (Rummad "Brezhoneger ar bloaz").\nLec'hienn an ti-embann Keit Vimp Bev\nAdtapet diwar « https://br.wikipedia.org/w/index.php?title=Keit_Vimp_Bev&oldid=1818900 »


Jamie Mc Menemy - Wikipedia\nJamie McMenemy a zo doujet evel c'haner engounel eus Bro-Skos, hivez evit bezañ heuliet hag aozet gant ar bouzouki. ganet eo e-barzh an ergelec'h iwerzhonad glasgow. E-pad e studioù arzhoù e glasgow, e grog da c'hoari e-barzh meur a strolladoù engounel araok c'hoazh bezañ soner a vicher e-barzh ar strollad brudet Battlefield Band en 1976, e-kerzh un droiad, e dizolo vreizh, hag en em stall enno e 1979. E 1981 e enrol ur bladenn e unan hag krouiñ a ra Kornog.\nPa e paouez ar strollad e 1987, tapout a ra amzer vak, hag goude, abaoe 1993, kemer a ra perzh e-barzh ar sonerezh engounel, e unan pe a stroll (Taxi Mauve, Orion) hag e strolladigoù gant Jean-Luc Thomas (fleüt-dreuz e koad), Marc Pollier (uilleann pipes), hag ar sonerien all eus Kornog.\nKenlabouret en deus en deus nevezh 'zo da enrolañ ar barzh ha kaner brudet Kabyle, Lounis Aït Menguellet, da c'houde hini e mab, Djaffar Aït Menguellet.\nAdtapet diwar « https://br.wikipedia.org/w/index.php?title=Jamie_Mc_Menemy&oldid=1629725 »\nKemmoù diwezhañ degaset d'ar bajenn-mañ d'an 22 Meu 2015, da 16:58.


Journal de Renaud Camus, vendredi 13 février 2015\ncréée le samedi 14 février 2015, 16 h 09Vendredi 13 février 2015, une heure moins le quart du matin. Si j’essaie de m’interroger objectivement sur ma situation politique (et sociale, par voie de conséquence), je ~~~~~~~~ ~~~~~~ ~~~~~ ~~~~~~~~~, ~~~ ~~~~~~~~~~~ ~~~ ~~~ ~~~~~~~~~, ~~~~ ~~’~~~~ ~~ ~~~~ ~~~~~ aucun point commun.\nSelon ~~~ ~~~~~~~~ ~~~~~~~~~~~ ~~~ ~~~~~ ~~~~~~~~ ~~~~~~ ~~~~~~ ~~~ ~~~~ ~~~~~~~ ~~~ ~~~~~. ~~~~ ~~~~~~~~~ ~~~ ~~~~~~~~~~~~ ~~~~~ ~~~~~~~ — ~~~~~~~~~~~~~ ~~~ ~~~~, ~~~~~ ~~~ ~~~~~~~ ~~’~~ aucune importance — ~~~ ~~~ “~~~~~~~~” ~~~ ~~~~~~ ~~~~~~~~~~~~~ ~~~~ ~~~ ~~~~~~~~~~~ ~~ ~~~~~~~ ~~~~~~~~ ~~~~~ ~~~ ~~~~~~ ~~~~~~~ ~~~ ~~~~~~~ ~~~~~~~~~~ ~~~ ~~~~~~~ ~~~ ~~~~~~ ~~~~~~~~~~ ~~~~~~~~~~. ~~~~ ~~~~~~~ du Front national (~~~~~ ~~~~ ~~~~~~ ~~~~ ~~~~~~ ~~~~ ~~~~~~, ~~~~~ ~~~ ~~~~~~~) ~~ ~~~~~~~ ~~~~~~~~~~~~~ ~~~~~~~~. ~~~~ ~~~~~~~~~~~~~ ~~~ ~~~~~~~~~~~~ ~~~~~~ ~~~~~, ~~~~~ ~~ ~~~~~ ~~~~~~~~~~ ~~~~~~~~ ~~’~~~~~ ~~~~~~~ de l’UMP. Elle ~~ ~~~~ ~~~~~~~~~~ ~~~~~ ~~~~~~ ~~~~ ~~~~~~~~~~~~ ~~~ ~~~~~~ ~~~~~, ~~~ ~~~~~~’~~~~~~ ~~~~ ~~~~~~ ~~~ ~~~ “~~~~~~~ ~~~ ~~~ ~~~~~~~”. ~~~~ ~~~~~~~ ~~~ ~~~~~ ~~~~ ~~~~ ~~~~~ ils irriguent souterrainement ~~~~~~ ~~~ ~~~~~~~~~~ ~~~~~~~~~ ~~~~ ~~’~~~~~~~~~ ~~~ ~~~ ~~~~~~~~~~~ ~~~ ~~~~~~~, ~~~~ ~~~~~ ~~’~~~~ ~~~~ ~~~~~~~~ ~~~~~~~~~~~~ ~~’~~~ ~~~~~ ~~~~~~~~ ~~~ ~~’~~~ ~~~~~~ ~~~~~~~~~~~~~, ~~~~~ ~~~~~~~ ~~~ chroniqueurs et d’éditorialistes ~~~~~ ~~~’~~~~~ ~~~~~~~~, ~~~~~~ ~~’~~~ ~~~~~~~ ~~~~~~~~~~~~, ~~~~ ~~’~~~~~~~~~ ~~~ ~~~~~ ~~~~~ ~~~~ ~~~~~~ ~~~~~~~ ~~~ ~~~~~~~ ~~~~~~~~~~ ~~~~~~~~~~~~~~, Soumission.\nSelon ~~~ ~~~~~~~~ ~~~~~~~~~ ~~’~~~ ~~~~ ~~~~~~~~~ ~~~ lecteurs quotidiens, le ~~~~~~ ~~~ ~~’~~~-~~~~~~~~ ~~~~~ ~~~ ~~~~ ~~~~~~~~ ~~~~~~~ (~~~~~ ~~~~~ ~~~ ~~~ ~~~~~~~ ~~~~~ ~~~~~ ~~~~ ~~~~~~~) ~~~ ~~~ ~~~~ ~~ ~~~~~~ ~~~~~~~~~~ — ~~~~~~~~~~ ~~~~~~ ~~~~~~~~~~~ qu’il ne s’y ~~~~~~ ~~~~~ ~~~ ~~~~ ~~~~~~~~~~~ ~~~~~ ~~~ ~~~~~~~~~~~ ~~’~~~~~~~~~~~~ ~~~~~ ~~~~ ~~~~~~ ~~~~~~~~ ~~ ~~~~~~~~, ~~~~~~~~~~ ~~~~~~~~~, ~~ ~~~ ~~~~~~. ~~~ ~~~ ~~~~~~ ~~~ ~~~~~~~~ ~~~ ~~~~~~~ de personnes venues ~~~ ~~~~~~~~~ ~~~~~~~~ ~~~~~~~~~~~~ ~~~ ~~~~~~~~~~, ~~~ ~~~~~~ ~~~~~ ~~~ ~~~~~~~~ ~~~~~~ ~~~~~~ (~~~~ ~~~~~ ~~’~~~ ~~~~~ ~~~~~~~~~ ~~’~~~~~~ ~~~~~~ ~~~~ ~~~ ~~~~~~~~ ~~~ ~~~~ ~~~~~~~~~~ ~~~ partisanes étaient “d’un ~~~~~~~~ ~~~~”, ~~~ ~~~ ~~~~~ ~~~~~~~~~~ ~~ ~~~~~~ ~~~~~~ ~~~’~~~~~, ~~~~ ~~~~~~~~, ~~~~ ~~~~~~~~~ ~~~~~ ~~~~~~ ~~~~ ~~~~). ~~~~ ~~~~ ~~~~~ ~~~~~~~~~~~ ~~~~~ ~~~ ~~~~~ ~~~~~~~~~~ ~~~ moi appelions à ~~~~~~~~~~~, ~~~~ ~~~~~~ ~~’~~~~~~~ ~~~~~~~~~~~~~~, ~~ ~~~~ ~~~~~~~~~~~~~~ ~~~~~~~~~~~, ~~~~~ ~~~~~~~~~~ ~~ ~~~~~~~~~~, ~~~ ~~~~~~, ~~~~ ~~~~~~~~ ~~’~~~~~~~~~~, ~~~, ~~~ ~~~~~~~~, ~~~~~~~ ~~~~~ ~~~ ~~~~~~. ~~~ ~~~~~~~’~~~ parmi nous se ~~~~~~ ~~~ ~~~~~~ ~~~ ~~~ ~~~~~~~~ ~~~ ~~~~~~~~~~ ~~~~ ~~~~~~~~~~~, ~~~~~ ~~~~ ~~~~~~~~, ~~~ ~~’~~ ~~ ~~~~ ~~~~~~ ~~~ ~~~~~ ~~~~~ ~~~~ ~~~~~~~ ~~~ ~~~~~~ ~~~~~~~~ ~~~~~~~ roulées (comme celle ~~~~ ~~~~~~~~~~~ ~~~~ ~~~ ~~~~~~ ~~~~~~~~~~~~~, ~~~~ ~~ ~~’~~~~~~~~~~~~~~, ~~~~~ ~~~~~ ~~~ ~~~~~~~ (~~~ ~~~ ~~~ ~~~~~~~~ ~~~~ ~~~~ ~~~~~ ~~’~~~~~~ ~~~ ~~~ ~~~~~~~~~)). ~~~~ ~~~~~~~~~~ ~~~~~~~~~~~~, s’il en reste, ~~~ ~~~~~~~~ ~~~~~~~ ~~~~~~~~~~ ~~ ~~~~ ~~~~~~~ ~~~~~~ ~~~~ ~~~ ~~~~~ ~~~~~~~~~~~~~~~ ~~~~~~~ ~~~~~~ ~~~~ ~~~~~~~~~~~ ~~~~~~~~~~~, ~~~, ~~~~ ~~~~ ~~~~, ~~~ ~~~ ~~~~~~~~~ ~~~~~~~~~~~~ ; ~~~ ~~~~ journalistes politiques qui ~~~~~ ~~~~~~~ ~~ ~~~~~~~ ~~~ ~~~~ ~~~ ~~~ ~~~ “~~~~~~~~” ~~~ ~~~~~~ ~~~~~~~~~~~~~, ~~~~~~ ~~~~~ ~~~~~~~~~~~, ~~~ ~~~~~~~ ~~~~~~~~~~~ ~~’~~~~~~~~ ~~~~~ ~~~~~~ ~~~’~~~~ ~~’~~~~~~~~~ ~~~~~~~~~~~~~~~ ~~~~~~~~~~ ~~~ toute lecture, a ~~~~~~~~~ ~~~ ~~~~~~~~ ~~’~~~ ~~~~~~~~~~ ~~~~~~~~~~~, ~~~~~ ~~~~ ~~~~~~~~~~~~~ (~~~~ ~~~ ~~~~~~~~~~~~ ~~~~~ ~~~~ ~~~ “~~~~~~~~”). ~~~~~~, ~~~~~ ~~~~~~~~~~ ~~~ ~~~~~, ~~~ ~~~~~~~~~~ ~~~~~~~~~~~ ~~~~ ~~~~~~~~~~ ~~~~~~~~~~ et périlleuse que ~~~~~~ ~~~~ ~~~ ~~~~~~~~ ~~~~ ~~~~~ ~~~ ~~~~~~ ~~~~~~ ~~’~~~~~~~~~ ~~~ ~~~ ~~~~~~~~~~~ ~~~~~~~~~.\nvoir l’entrée du vendredi 13 février 2015 et son image dans Le Jour ni l’Heure


Pajenn:Morvan - Buez ar Zent, 1894.djvu/601 - Wikimammenn\nPajenn:Morvan - Buez ar Zent, 1894.djvu/601\nC’hrist. Mes enn ho touez ez euz eunn all hag a zo krenvoc’h evidon, eunn all ha n’ounn ket din, me, da zilasa d’ezhan he voutou. Me a vadez ac’hanhoc’h gant dour ; mes hennez ho padezo dre ann tan hag ar Spered-Santel. Ar c’hrouer a zo ganthan enn he zorn evit nizat ann ed a zo var he leur : ar greun mad a zastumo enn he c’hrignol ; mes ar greun fall hag ar c’holo a daolo da zevi enn eunn tan ha ne vougo biken. »\nD’ar mare-ze, Herodes, roue ar Galilee, a roe skouer fall er vro o veva gant Herodiades, greg he vreur Philipp ; rak hema a ioa beo c’hoaz d’ann ampoent. Iann-Yadezour a ieaz da gaout ar roue, hag a lavaraz d’ezhan : « — Pec’hed oc’h euz o veva evelse gant ho c’hoar-gaer. » Mes Herodes, e leac’h he zelaou, a ordrenaz kregi ennhan hag he deuler er prizoun karget a jadennou. Hogen, ann dra-ze ne oue ket aoualc’h c’hoaz evit\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/601&oldid=137827 »


Pajenn:Ar Prat Rimadellou brezonek, 1911.djvu/35 - Wikimammenn\nPajenn:Ar Prat Rimadellou brezonek, 1911.djvu/35\nAr baotrez a rusias, hag a roas eun taol lagad da Laouig, eat e spered marvat da vro ar stered ; goude-ze e lavaras a vouez izel :\n— « Eo, va mamm, bet oun, hag e welet e meus. »\n— « Ac’hanta, peseurt liou o deus e vleo ? Melen ? du ? brun ? rus ? eme Yvona, eun tammig berboell… Me n’in ket d’an oferen. Red eo d’in chom ama, abalamour da gerc’hat, pa skoo an hanter-noz, an dour a bare an dersien. »\nTan unan eus ar goulaouennou rousin a zaoulamme :\n— « Arabat e vezo d’eoc’h lezel goulaouen ebet da vervel, a lavaras Fanch koz ; hini pe hini ac’hanomp a varvfe dizale. »\n— « Daoust hag holl dud kear a zo ama ? » a c’houlennas Mariannig, o neza gant ar c’har eus an deiz kenta ’r bloaz betek an diveza, nemet da zul ha da c’houel, hag an dra-ze abaoue ouspenn hanter kant vloaz a yoa.\nGant he biz e niveras kement hini a yoa en ti, hag e kendalc’has gant he c’haoz :\n— « Kata, ar zorserez goz n’ema ket. Mirit n’ez afe da ober tro kear gant he c’har-neza ; kement-se a virfe oc’h hor gwez da roi frouez ! »\nPrimel n’en doa c’hoaz lavaret netra : setu hen o troi war zu Laouig. Hema a yoa o koms gant ar Floc’h, ar bombarder.\n— « Petra c’hoarvez ganez, Laouig ? emezan. Ganet out pemzek vloaz a zo, dres da genver an deiz-ma ; ha da dad e-unan eo a gasas ac’hanout d’an iliz evit beza badezet. Ma, lavaret a rafed ez out deuet er bed er falla dervez pe nozvez eus miz du !… »\nAn den yaouank a hejas e benn hag a lavaras didroidel :\n— « Petra c’hoarvez ganen, kamalad Primel, emezan. Sonjal a ran ez eus dre ar bed kalz tud eürus, o deus kement a c’hoantaont ; hag ez eus ivez kalz tud paour nemet re vec’hiet dindan ar poaniou a bep seurt, hag a zo red mat d’ezo dioueret kalz traou ezom bras anezo koulskoude.\n— « Eus petra ec’h eus-te da glemm ? »\n— « Gwir eo, eme Laouig o plega e benn, eus petra e klemfen ? Daoust ha nem eus ket tud, ti, bara, madou hag amzer da zont dirazon, me, emzivad, savet diwar ar garantez ?… me hag a c’hede… »\n— « A c’hede petra, Laouig ? »\n— « Netra evidon, pep tra evit ar re all ! Me garfe lenn mat e pep seurt yezou, lenn koulz hag an Tad Gwenole ; eveltan, me garfe gellout skriva e lizerennou aour Aviel hon Ao. Jezuz-Krist… Me garfe gouzout kement tra a zesk ar venec’h er c’heariou d’eun niver bras a vugaligou eus va oad… En eur ger, aotronez Primel\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/35&oldid=161406 »\nKemmoù diwezhañ degaset d'ar bajenn-mañ d'an 4 Mae 2020, da 09:45.


Jardin Georges Delaselle a zo ul liorzh ar broioù tomm lec'hiet war enez Vaz e Penn ar Bed. Digoret eo d'an dud o defe c'hoant e weladenniñ.\nKrouet eo bet al liorzh etre 1898 ha 1918 gant ar parizian Georges Albert Delaselle (1861-1944), hag en doa prenet douaroù kement e plije dezhañ an enezenn. Graet en deus war dro furchadegoù war enezenn Vaz. Un dastumad vrav a blant eus ar broioù tomm en deus savet war al lec'h. Met e 1937 e rankas gwerzhañ e zouaroù. Adaozet e vo an dachenn e 1957 evit dont da vezañ ur c'hamp vakañsiñ. E-pad tregont vloaz ne vo ket graet war-dro al liorzh. E 1987 eo bet adprenet hag eo bet kroget, gant tud a volontez vat, al labour da lakaat anezhañ en ur stad vat en-dro. Ne vo nemet e 1991 e c'hello kregiñ ur gwir labour efedus hag arc'hantaet pa vo roet ar priz "Chef d’œuvre en péril" d'al liorzh.\nAn aozadurioù hep pal arc'hantel Conservatoire de l'Espace Littoral et des Rivages Lacustres o deus kroget e 1997 da verañ al liorzh.\nHiziv an deiz eo muioc'h eget 2.000 spesad plant, rummadoù gwez palm pe fleur pik. An div drederenn a zo o tont eus an hantervoul su, eus Chili, Afrika ar Su, Aostralia pe c'hoazh Zeland-Nevez. El liorzh e chom ivez dek bez eus oadvezh an Arem.\nLiammoù ha Levrlennadurezh[kemmañ | kemmañ ar vammenn]\nDenis Clavreul, Le jardin de l'île de Batz: Histoire illustrée du jardin exotique de Batz créé par Georges Delaselle, Paris : Gallimard, 2008. ISBN 9782742420216.\nParcs et Jardins degemer (Gallrg)\nConservatoire des Jardins et Paysages degemer (Galleg)\nGralon.net degemer (Galleg)\nAdtapet diwar « https://br.wikipedia.org/w/index.php?title=Jardin_Georges_Delaselle&oldid=1693016 »\nKemmoù diwezhañ degaset d'ar bajenn-mañ d'an 9 Meu 2016, da 20:45.


Wilhelm Gustloff (lestr) - Wikipedia\nWilhelm Gustloff (lestr)\nAl lestr Wilhelm Gustloff e stumm ur vag ospital e 1939\nAr Wilhelm Gustloff a oa ur mell lestr-bale, en Alamagn, da vare an Trede Reich. Mont a reas d'ar strad d'an 30 a viz Genver 1945, e Bae Gdańsk, ha war-dro 9400 den a voe beuzet. Ar beñseadenn washañ a c'hoarvezas biskoazh eo ar gwallzarvoud-se.\n1 Al lestr\n2 Ar peñse\nAl lestr[kemmañ | kemmañ ar vammenn]\nSavet e oa bet al lestr-se evit an aozadur nazi Kraft durch Freude ("an nerzh dre al levenez"), e 1937, evit kas tud da vale war vor. Lakaet e voe dezhañ anv Wilhelm Gustloff, unan eus pennoù bras ar strollad nazi e Suis hag a oa bet muntret. Ha moret e voe evit ar wech kentañ d'an 2 a viz Ebrel 1938. Ur mell batimant e oa : 208 metr hed ha 24 m led. Warnañ e oa ur poull-neuial hag ur sinema. Graet e oa evit degemer 1500 den en e vourzh.\nBetek deroù an Eil Brezel-bed e voe implijet evel lestr-bale, met e miz Gwengolo 1939 e voe fiziet er morlu alaman (Kriegsmarine). Talvezout a reas neuze da ospital war-neuñv e 1939 ha 1940. Goude-se e voe troet en ur c'hazarn, e porzh Gdynia, el lodenn eus Polonia a oa bet aloubet gant an Alamaned.\nE miz Genver 1945, dre ma oa an Arme Ruz o kerzhet war-zu Alamagn, e voe roet urzh da implijout ar bigi hag al listri alaman a oa e porzhioù Bae Gdańsk evit skarzhañ an Alamaned a oa er vro, dre ar mor. Tremen 2 vilion a dud a lestras da vont war-zu ar c'hornôg. Tud a bep seurt a oa e-bourzh al listri-se, kalz a vaouezed hag a vugale dreist-holl, rak chom a rae ar wazed war an douar da stourm ouzh ar Soviediz.\nPoltred propaganda gant maouezed war bourzh ar Wilhelm Gustloff e 1938\nAr peñse[kemmañ | kemmañ ar vammenn]\nOuzhpenn 10 000 a dud a bignas e bourzh ar Wilhelm Gustloff hag a loc'has d'an 30 a viz Genver, da vont da borzh Kiel. Goude ur pennadig e voe gwelet gant al lestr-spluj rusian S-13, a heulias anezhañ hag a dennas torpedennoù warnañ. Tizhet e voe ar Wilhelm Gustloff ha kregiñ a reas da vont d'ar strad, 30 km diouzh an aod. 1239 den a c'hallas bezañ saveteet gant bigi all ; an dud all avat, war-dro 9 300 anezho, a gouezhas er mor yen-skorn hag a voe beuzet. 5000 bugel a oa marvet en o zouez. \nGant al lestr-spluj S-13 e voe kaset listri alaman all d'ar strad diwezhatoc'h : al lestr "Steuben" d'an 9 a viz C'hwevrer (5000 den e bourzh, ha 600 anezho hepken saveteet) hag al lestr "Goya" d'ar 16 a viz Ebrel (6220 a dreizhidi, 165 anezho a chomas bev).\nUr bern listri a voe kaset d'ar strad e-pad an Eil Brezel-bed. Met peñse ar Wilhelm Gustloff eo ar gwallzarvoud gwashañ a c'hoarvezas biskoazh en istor ar merdeiñ, diouzh a ouzomp ; kalz gwashoc'h eget peñse an Titanic, ma voe beuzet 1 500 den.\nGant gwallzarvoud ar Wilhelm Gustloff e voe awenet ar skrivagner alaman Günter Grass, pa skrivas e romant "Im Krebsgang", troet e meur a yezh. Meur a levr ha meur a film zo bet savet a-hend-all diwar-benn peñse ar Wilhelm Gustloff.\n↑ En A Memorial to the Wilhelm Gustloff, Jason Pipes a ra dave da Heinz Schön a embanne en Die Gustloff Katastrophe e oa beuzet 9343 den, ha war-dro 5000 anezho a oa bugale.\nAdtapet diwar « https://br.wikipedia.org/w/index.php?title=Wilhelm_Gustloff_(lestr)&oldid=1816741 »\nKemmoù diwezhañ degaset d'ar bajenn-mañ d'an 18 Kzu 2018, da 08:03.


Kaozeal:Deheubarth - Wikipedia\nN'eus abeg ebet\nda derriñ al liamm gant ur pennad savet: adkrouet e vo\nda vrezhonekaat anvioù kembraek: n'eus ket gwall bell e oa unan hag a glaske lakaat Jorj Washington, unan all Lukius... Perak ne vije ket lakaet Dehoùbarzh ivez? Ha Rodri e-lec'h Rhodri, war zigarez n'eus ket "rh" e brezhoneg? 27 Mae 2009 da 12:32 (UTC)\nHoel zo ar stumm brezhonek kevatal ouzh Hywel kembraek. Pa lavaran kevatal e rankfen kentoc'h lavarout ez eo an hevelep anv. Ha perak neuze envel ur pennad Edouarzh III (Bro-Saoz) ha n'eo ket Edward III of England diwar zigarez e voe roue Bro-Saoz. Ha ret e vefe sevel ur pennad Friedrich II peogwir e oa un impalaer alaman ? Hag evel-just e rankimp sevel ur pennad Иван Грозный pa oa o ren e Rusia...Ha perak bezañ dibabet Karl V, impalaer santel (impalaer alaman), ha n'eo ket Carlos (roue Spagn), pe kentoc'h Carlo pa oa roue Sikilia, pe Karel pa oa ganet e Gent, pe Charles Quint pa rene ivez war broioù a veze komzet galleg eno. Ha petra dibab : "I" (evel roue Spagn) pe "V" (evel impalaer) ? Goulennoù heñvel a c'hallfe bezañ graet evit Karl Veur (?), pe Karl der Große (?), pe Carolus Magnus (?), pe Charlemagne (?) pe Carlo Magno (?) ha kement zo.\nE gwirionez ez eo kamamzeriat an emzalc'h a glaskfe hiziv an deiz kavout stumm "broadel" anvioù rieion ar Grennamzer : al latin a oa ar yezh skrivet, mod all e veze displeget e kement yezh a oa anvioù ar rieion er yezh komzet. Ar rieion-se ne oant ket "dileuridi" o fobloù hogen ez aent kentoc'h d'ober a-gevret ur gumuniezh dezho o-unan.\nEvit pezh a sell ouzh Hywel pe Hoel, war ar marc'had, ez eo anat -dreist-holl d'ar c'houlz-se- e oant an hevelep anv. Hywel hag Hoel zo stummoù skoueriekaet a-vremañ e kembraeg hag e brezhoneg ha mat pell zo. Perak dibab Hoel kentoc'h eget Hywel ? Peogwir ez omp er Wikipedia brezhonek ha netra ken. Naturel a-walc'h e kavfen, er Wikipedia kembraek, un pennad Hywel Llydawr evit dug Breizh etre 1066 ha 1084.\nMeven 27 Mae 2009 da 13:10 (UTC)[respont]\nKement-se-holl zo mat-kaer ha da ginnig d'an holl genlabourerien, en davarn d'am soñj.\nPennadoù Hoel ha Hywel zo bet krouet amañ, ha ganin ma n'on ket faziet, hag ur pennad db pep hini eus an tri Hoel a voe konted. Db Karl ha Charlez ivez ez eus pep a bennad. Gouzout a ran un tammig eus petra zo kaoz, a gredan eta. Ma ranker kemman anvioù eo gant an holl e vo divizet.\nAr re a garfe sevel ur pennad Hywel LLydawr a c'hall mont da labourat evit ar wiki kembraek: bec'h a reont evit klask adtapout ac'hanomp, ha n'eus ket kalz traoù en o stal db Breizh. Bianchi-Bihan 27 Mae 2009 da 13:34 (UTC)[respont]\nTraouioù da ouzhpennañ c'hoazh. Anatoc'h e hañval din e rank Mawr pe D(d)a bezañ troet, pa n'int nemet anvioù-gwan (mod all, koulz lakaat der Schöne, the Great ha kement zo evit rieion alaman pe saoz). Goulenn a rez, gant fent war a hañval, hag-eñ e rankfed skrivañ Rodri e-lec'h Rhodri war zigarez n'eus ket "rh" e brezhoneg ? Ne rin ket (evit ar c'houlz da vihanañ). Ret eo merkañ, evelkent, e voe skrivet gant Arzel Even, ma ne fazian ket (e levr n'emañ ket dindan va daoulagad), Reget e-lec'h Rheged (hag ivez Stratklut evit Strathclyde), en e Istor ar Yezhoù keltiek\nMeven 27 Mae 2009 da 14:44 (UTC)[respont]\nKinnig a rez kemm an doare d'ober implijet amañ gant un dornad tud evit ober hervez da veno-te. Gra da ginnig en davarn eta.\nKement kinnig dw ur pennad all a rank bezañ lakaet er pajennoù stag outo.\nD'an holl da c'houzout:\nUr bajenn cy:Hoel zo, e-kichen ur bajenn cy:Hywel.\nUr bajenn Strathclyde zo, hag unan all Strat Clut.\nUr bajenn Rheged, hag Urien Rheged. Ha ne welan abeg ebet da gemm. Bianchi-Bihan 28 Mae 2009 da 05:57 (UTC)[respont]\nSellit ouzh pajenn Kaozeal ar pennad Hywel Dda. --Llydawr 28 Mae 2009 da 07:06 (UTC)[respont]\nAdtapet diwar « https://br.wikipedia.org/w/index.php?title=Kaozeal:Deheubarth&oldid=501690 »\nKemmoù diwezhañ degaset d'ar bajenn-mañ d'an 28 Mae 2009, da 07:41.


Pajenn:Perrot - Bue ar Zent.djvu/126 - Wikimammenn\nPajenn:Perrot - Bue ar Zent.djvu/126\nMari en Ephes, d’an 23 a vezeven 431, a gondaonas ar greden neve, hag a embannas e oa Jezuz-Krist Doue, kerkent ha ma oa den, hag e oa eta ar Werc’hez, en gwirione, Mamm da Zoue, p’eo gwir he devoa laket er bed eur Mab hag a oa Doue. Abarde oa, pa oe douget ar varnedigez-ze ; mes dal ma oe klevet, youc’hadennou skiltrus ha laouen a strinkas eus kalonou Epheziz : «Gloar da Zoue ha d’e Vamm, ar Werc’hez ! Enor d’an eskibien o deus diskaret enebour an Otrou Krist ! »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/126&oldid=140366 »


Muskadig Gros-Plant Gamay Roz Pinot Du Gwinierien-Artizaned eus Breizh\n06 09 37 22 61\nMont e darempred gant G.A.B.\ngant gwinoù gwir eus gwinieg Naoned\nAR GWIN HA BREIZH\nGwinoù dave gwinieg Naoned\nAr Muskadig zo ur gwin eus al Liger… Atlantel\nA-holl viskoazh eo bet ar Muskadig un dave e gwinieg Naoned. Boas eo an dud da evañ seurt gwin eus ar Morveur Atlantel gant pladennadoù boued-mor a glot mat-tre gant e freskted hag e vlaz frouezhek. Diwar un ungouennad e vez produet ar gwin-mañ eus gwinieg Naoned : melon Bourgogn an hini eo.\nAr winieg-mañ, an AOK dezhi, a zo 13 000 hektar enni, gounezet d'ober gwin gwenn evit ar braz anezho.\nPlantet eo el lodenn greisteiz eus al Liger-Atlantel peurgetket.\nPeurliesañ e vez evet ar Muskadig e-korf an tri bloavezh da-heul ar mendem met ar gwinoù gwellañ eus ar gwellañ blizennoù a c'hell bezañ miret e-pad ouzhpenn dek vloaz. Ar Muskadig a zo dezhañ ul liv gwenn gant adskedoù glas, ur gwin sec'h an hini eo, dezhañ frondoù bleuñv ha frouezh. Gellout a reer sevel anezhañ war wele ha souploc'h e vez neuze.\nAr mod-se d'ober gwin a ro da winoù fresk Muskadig ur freskted hag ur perlezañ dibar dezho.\nAnavezetoc'h eo ar gwin-mañ dre an anv Gros-Plant , ur gwin eus al Liger koulz hag eus an Atlanteg, nes d'ar Muskadig. Sevel a c'heller anezhañ war wele. Dezhañ ez eus ul liv gwenn gant adskedoù glas ha frondoù bleuñv dreist-holl. Klotañ a ra mat-tre gant boued-mor an aod atlantel .\nEus Ankiniz da Bornizh en em led ar Gros-Plant war gwinieg Naoned en he fezh, war ouzhpenn 92 kumun.\nLavreer-Botorel, Gwaled, Kerc'haoueg ha Sant-Filberzh-Deaz eo ar poloù bras lec'h ma vez produet ar Gros-Plant.\nEus ar ouennad "Folle Blanche" e teu ar gwin-mañ, fresk ha perlezañ anezhañ, unan eus gwinoù ret gwinieg Naoned. Dre youl ar broduerien da wellaat kalite ar gwin o deus gellet kaout an anvadur AOGWDB (Anvadur Orin Gwin Dreist e Berzhded).\nAr Pinot Du\nEr XVvet kantved e oa bet profet plant Pinot Du da Frañsez II, dug diwezhañ Breizh dizalc'h, gant dug Bourgogn. Ur ouennad nobl eo ar Pinot Du, lakaet war ar winieg-se gant Philippe an Hardizh e 1395.\nE Breizh e oa bet plantet ar Pinot Du gant Frañsez II en e zomani. Diwar neuze e vo anavezet ar "Berligou" evel "gwin duged Breizh". Aet eo ar Berligou er-maez a c'hiz met gellout a reer gwelout un nebeud plantennoù anezhañ e Mirdi ar Winieg e Naoned.\nC'hoant ganto adstagañ gant an hengoun gwinierezhel a oa anezhañ da vare Breizh dizalc'h e vez meur a winier o tiorren produiñ ur winieg Pinot Du.\nAr Gamay Roz\nEvit a sell eus Ar Gamay Roz eo deuet a-benn, dre wriziennañ e Gwinieg Naoned, da dapout perzhioù gwall zibar. Ur gwin skañv eo, frondus-kaer, hag a c'heller evañ e-doug ur pred a-bezh, dre ma klot ervat gant meuzioù liesseurt, pe fresk mat pa vez un devezh heol.\nGwinierien-Artizaned eus Breizh\nBreizhek Studio © 2015 - 2020


Masashi Kishimoto a zo un treser manga, anvet 'vez un treser a dres manga ur mangaka, ganet eo d'an 8 a viz Du 1974 e depatarmant Okayama e Japan. Ur breur gevell en deus, anvet eo Seishi Kishimoto a zo ivez treser manga, graet en deus e vreur ar manga 666 Satan.\nTreser Naruto eo Masashi, aet er maez e 1999 hag e vo da c'houde skignet er skinwel Japanat. E fin 2007 e oa 40 levr deuet er-maez e Japan ar pezh ne oa ket gwir e Bro C'hall peogwir ne oa d'ar mare-se nemet 27 levr aet er-maez. Masashi Kishimoto a zo an eil mangaka ar muiañ tailhet e 2007 gant 1 milion euros, dre ma eo Naruto ur gwir gwagenn kenwerzhel.\nAdtapet diwar « https://br.wikipedia.org/w/index.php?title=Masashi_Kishimoto&oldid=1870687 »\nTreserien bannoù-treset Japan\nKemmoù diwezhañ degaset d'ar bajenn-mañ d'an 13 Ebr 2020, da 08:10.


Mirdi ar C’hoc’hu\nAr C’hoc’hu Mirdi an Arzoù-Kaer\nPlasenn Sant-Pêr - 02 97 01 63 00\nDigor ag ar 1añ a viz Gouel-Mikael da greiz miz Mezheven, bemdez ag 1e30 da 6e (nemet an deizioù gouel).\nHag etre kreiz miz Mezheven hag an 30 a viz Gwengolo, bemdez a 10e da 6e bemdez, deizioù gouel hag all.\n*Gweladennoù bleinet evit ar strolladoù hag ar skolioù kaset gant servij Buheziñ ar Glad\nKastell-Gailhard – Mirdi Istor Gwened\nMiret ez eus e Kastell-Gailhard dastumadoù ag ar ragistor hag ar mare galian-ha-roman en estaj kentañ, ha pezhioù pemdez ag ar grennamzer en eil estaj.\nSavet e oa bet Kastell-Gailhard diàr goulenn Yann a Valastred, eskob Naoned d’ar c’houlz-se hag aet goude da gañseller an dug Yann V (1408-1442). E 1457 e talv da lez-vreutaat evit Breudoù Breizh ha da annez d’o frezidant. Un testeni a savouriezh trevourel ar XVvet kantved eo an ostel prevez-mañ hag a vir e diabarzh e vagoerioù mareoù disheñvel ag e istor met ivez e genaozadur orin. Daou savadur stok-ha-stok a ya d’e ober, àr un dachenn strizh, evel ma oa an holl dachennoù e-kreiz ar c’hêrioù er Grennamzer.\nAn daou di-annez, digor d’ar gouloù gant o fenestroù gant bannoù kreiz e stumm ur groaz, zo en o c’hreiz salioù ec’hon hag oaledoù meur enne. Mont a reer d’an eil estaj dre ur viñs strizh, lieskornek ha mañsonet gant tufev. Ur strobad hollgaer a 57 taolenn livet ag ar XVIIvet kantved zo miret en estaj-mañ, e-barzh sal "Tadoù ar gouelec’h". Ar savadur zo bet rummet Monumant Istorel e 1913.\nKinnig a ra ar mirdi d’ar weladennerion dizoloiñ e zastumadoù arkeologiezh ag ar ragistor, Oadvezh an Arem koulz hag ar mareoù galian ha galian-ha-roman.\nMenegomp dreist pep tra traezoù bez a Nevezoadvezh ar maen, é tont a vrasañ lec’hiennnoù meurvein ar Mor-Bihan.\nKalz muioc’h evit ur mare ag an istor eo ar Grennamzer. Ober anv anezhi a zegas soñj d’an den a soniadoù anavet, skeudennoù marc’hegion hag itronezed hirvoan.\nEvit Gwened ez eo ar Grennamzer ul levr digor. Kavout a reer ennañ istor savidigezh an iliz-veur ha buhez ar c’harter é tiorren en-dro dezhi, buhez ar chalonied, labour an artizaned, skeud Sant-Visant-Ferrer hag ar birc’hirinderion.\nKêr duged Breizh eo Gwened ivez. Edan ren Yann IV (1365-1399) e kresk ar gêr, gronnet gant magoerioù-kreñv tev. Ur wezh savet kastell an Erminig e ta da vout annez pennañ an dug.\nE-pad ar mare-se, ur mare a lorc’h, Yann a Valastred, kañseller an dug Yann V (1399-1442), a laka sevel Kastell-Gailhard, un ostel prevez e mein en ur gêr a dier koad. En ur straed tost emañ ar C’hoc’hu, arouez melestradurezh an duged, é vodiñ er memes lec’h ar marc’had hag ar justis.\nE Gwened e skoer moneiz evel m’en degas da soñj ar straed zo en anv-se. En e vleuñv emañ ar c’henwerzh ha padout a ray kement-se e-pad ar c’hantvedoù goude, evel m’en diskouez terkerezh ar porzh.\nNepell diouzh ar gêr emañ kastell meurdezus Susinioù, a dalvez da annez hemolc’hiñ da gentañ. Ne vo ket dihanet d’e vrasaat ha d’e gaeraat goude.\nMirdioù istor Kastell-Gailhard\n2 straed Noe\nPgz. : 02 97 01 63 00\nEtre miz Gouel-Mikael ha miz Mezheven : digor d’ar strolladoù pa viront en a-raok\nDigor a viz Mezheven d’an 30 a viz Gwengolo : bemdez a 10e da 6e g.m. deizioù gouel hag all.\n*Gweladennoù bleinet evit an dastumadoù-pad henoniezh ag ar 1añ a viz Gouere d’an 3 a viz Gwengolo : Lun, Merc’her, Gwener da 2e30 g.m.


Pajenn:Dottin - Louis Eunius.pdf/292 - Wikimammenn\nPajenn:Dottin - Louis Eunius.pdf/292\nLOUIS a lar dean :\n2040 Tad umb, a charitab en queuer ar peher, ma sicoured mo ped, rac bras e ma miser ; me e goais ar peher sou bed biscoais er bed, deus a voais evidon ne eus biscoais comsed ; hac o heus bed lared ebars en no sarmon, 2045 elaquagach o poan hac o hatansion, hac equargach rancond ar goasan (ar) beherien. Chetuan, lad santel, presand en no quichen ; ma flans a sou enoch, mo pe ar vadeles hac an vmilite da doned dam houes ; 2050 hac o pou bed ar gras oheus bed desired da goues falan den a sou breman er bed. AR PREDICATOR\nAntreed en jlis, hac en em brosterned. hac a ben eur hardeur, me a dey do caed ; a groed actou a fe hac a gontricsion, 2055 a gculened pardon deus a greis o calon ; [e]nem examined (ar fad), en no hol behegou, hac o discleirfed din vel eur letaniou ; m(e) o chelouou er fad a diues ma hoste, a po(u) pou conled toud, men (a) a gontou yue. AR PREDICATOR a sortis. LOUIS voair e doulin : B\n2060 Doue bras Abraham, huy sou crouer dar bed, chetu aman eun den, ma crete o selled, a varfe gand oreur (a glahar) do pean ofansed ; 40 r<> ma mige eur bluen, hac eun tam paper guen, escrifchen ma bue, rac suroch evigen. AN DIOUL antre :\n2065 Ne teus eom, ma den, a doned da scrifan da vue penda ben, rac chedei aman ; ne voais qued (hoais) pemsec via p[a] es poay prometed dan dioul Lusifer, da gorf a da spered, 2041 sicoured dre o prudans rac A. 2062 II manque un vers après celui-ci dans C comme dans A. 2064 b Dans M, c’est Lucifer, Belzébuth, Astaroth et Satan qui entrent.\nAdtapet diwar « https://br.wikisource.org/w/index.php?title=Pajenn:Dottin_-_Louis_Eunius.pdf/292&oldid=154469 »


34vet Sul – Ar C’hrist Roue an hollved, pe: Pevare Sul war nugent goude ar Sul-Gwenn – Lann-Anna\nHome Gregorian 34vet Sul – Ar C’hrist Roue an hollved, pe: Pevare Sul war nugent goude ar Sul-Gwenn\nr stumm goude-senedel (« Ordinal »): « 34vet Sul an amzer ordinal – Gouel Meur ar C’hrist Roue an Hollved », gant an tamm Aviel da heul amañ. Stumm « dreistordinal »: « Dominica Vigesima Quarta et Ultima post Pentecosten » (Pevare Sul war nugent goude ar Sul-Gwenn hag an hini diwezhañ), a gavot pezhioù anezhi da heul, pezhioù sonerezh pergen diouzh an doare gregorian bet pleustret adarre en Iliz roman diwar c’houlenn ar pab sant Pius X. An daou stumm-se a zo anezho hervez lid roman an Iliz katolik a vez lidet gantañ an oferennoù santel e Breizh hag hervez ma vo dibabet gant ar beleg pe ar stumm diouzh al lid anvet « Sant Pius V », pe an hini bet ijinet e-doug ar sened meur anvet « Vatikan II ». En daou stumm-se e rank ar sonerezh gregorian bezañ gourfouezus: « Gant ar sonerezh sakr, dre vezañ unanet start gant al liderezh hag e destennoù, e rank bezañ ar perzhioù-mañ: santelezh, arz gwirion hag hollvezadegiezh » (Kardinal Sarto, Pab Pius X goude-se).\nVoici quelques pièces pouvant nous introduire à la sainte Liturgie catholique de ce Dimanche, selon le rite romain adopté en Bretagne. Cette Liturgie existe actuellement sous deux formes: l’une se nomme « Forme ordinaire », d’après la réforme conciliaire qui intitule ce Dimanche « 34e Dimanche du temps ordinaire – Solennité du Christ-Roi », dont le passage d’Évangile qui suit en langue bretonne. Vous trouverez ensuite quelques pièces pour l’autre forme liturgique, dite « Forme extraordinaire« , qui formule ce Dimanche ainsi: « Dominica Vigesima Quarta et Ultima post Pentecosten« , selon le rite d’avant le Concile Vatican II. Dans les deux formes, le chant grégorien doit être prépondérant: «La musique sacrée, par son étroite union avec la liturgie et avec le texte liturgique, doit posséder au plus haut degré ces vertus: sainteté, vérité de l’art et universalité » (Cardinal Sarto, futur Pie X).\nzezañ a ray war dron e c’hloar hag e tispartio an dud an eil diouzh egile.\nJezuz a gomze d’e ziskibion eus e zistro: «Pa zeuio Mab an Den en e c’hloar hag e holl Aeled gantañ, neuze ec’h azezo war e dron a glod, hag e vo bodet an holl bobloù dirazañ, hag e tispartio an eil re diouzh ar re all, evel ma tisparti ar mesaer an dañvadezed diouzh ar bouc’hed. Hag e lakaio an dañvadezed en tu dehou dezhañ hag ar bouc’hed en tu kleiz.\n«Neuze e lavaro ar Roue d’ar re a vo en tu dehou dezhañ: Deuit, c’hwi ar re venniget gant va Zad. Perc’hennit da hêrezh ar Rouantelezh a zo bet aozet evidoc’h abaoe diazezadenn ar bed. Rak naon am eus bet ha roet hoc’h eus din da zebriñ; sec’hed am eus bet ha roet hoc’h eus din da evañ; estren e oan ha va degemeret hoc’h eus; en noazh, ha va gwisket hoc’h eus; klañv, ha deuet oc’h d’am gwelout; en toull-barr, ha deuet oc’h betek ennon.\nAn dud reizh a responto neuze dezhañ: Aotrou, pegoulz hon eus da welet naon dit, ha roet dit da zebriñ? sec’hed dit, ha roet dit da evañ? Pegoulz hon eus da welet estren ha da zegemeret? en noazh, ha da wisket? Pegoulz hon eus da welet klañv pe en toull-barr, hag ez omp deuet betek ennout?\nHag e responto ar Roue dezho: E gwirionez me lavar deoc’h, e kement ha m’hoc’h eus graet se da unan eus ar re vihanañ eus va breudeur, eo din-me va-unan hoc’h eus en graet. Neuze ivez e lavaro d’ar re a vezo a gleiz dezhañ: It pell diouzhin, tud villiget, d’an tan peurbadel a zo bet aozet evit an Diaoul hag e aeled. Rak naon am eus bet, ha n’hoc’h eus ket roet din da zebriñ; sec’hed am eus bet, ha n’hoc’h eus ket roet din da evañ; estren e oan, ha n’hoc’h eus ket va degemeret; en noazh, ha n’hoc’h eus ket va gwisket; klañv hag er prizon, ha n’oc’h ket deuet d’am gwelout. Neuze int ivez a lavaro dezhañ: Aotrou, pegoulz hon eus da welet naon pe sec’hed dit, pe estren, pe en noazh, pe glañv, pe er prizon, ha n’hon eus ket da sikouret?\nHag e responto dezho: E gwirionez me lavar deoc’h, e kement ha n’hoc’h eus ket en graet da unan eus ar re vihanañ-se, eo din-me kennebeut-all n’hoc’h eus ket en graet. Ha mont a raio ar re-mañ d’ar c’hastiz peurbadel, hag ar re reizh d’ar vuhez peurbadel.»\n* Dominica Vigesima Quarta et Ultima post Pentecosten *\nevel d’ar 23 Sul


Journal de Renaud Camus, samedi 8 juin 2013\ncréée le dimanche 9 juin 2013, 12 h 01Samedi 8 juin 2013, minuit. Farid, c’est tout à son honneur, est plus tocquevillien que touriste, en voyage. Il veut voir “~~~~ ~~~~~”, ~~~ ~~~~~~~-~~~ ~~~~ ~~~~~ ~~~~~~~~ ~~~ ~~~~~~~~~~~ ~~~ ~~~~ ~~~~~~~~~ ~~~ ~~~~~ se moquer gentiment ~~~ ~~~~, ~~~~ ~~~ ~~~~~ ~~~~ ~~~~ ~~~~~~~~~~. ~~~~~~~ ~~’~~ ~~~~~~~~ ~~ ~~~~~, ~~~ ~~~~~~, ~~~~~ ~~~’~~~ ~~~~ ~~~~~~~, ~~~ ~~~~~~~, ~~~ ~~’~~~~~~~~~ ~~~~~ ~~~ ~~~~~~~~~~~ ~~~~~~~ et de se ~~~~~~~ ~~~~ ~~~~~ ~~ ~~~~ ~~~~~~~~~~~~~ ~~~~~~~~~~~~~~. ~~~, ~~~ ~~~~~~~~~ ~~~ ~~~~~~ ~~~~~~~~~~~ ~~~~~~~~~~~~~, ~~’~~~~ ~~~~ ~~~~ ~~~~~~~~~~ ~~~~~ ~~~~~~~~ ~~~~~ ~~~ ~~~~~ ~~~~~ ~~~~~~ ~~ ~~~~~~~, pour ce soir, ~~~ ~~~~ ~~~ ~~~~~~~~ ~~~~~~, ~~~~~~ ~~~~, ~~~~~ ~~’~~~~~~~~~~~~~~~ ~~’~~~~ ~~~ ~~~~~ ~~~~~~~ ~~~~~~~~~~~ ~~~ ~~~~ ~~~~~~~~~. ~~~~~ ~~~~~~~~ ~~~~~~ ~~~ ~~~~ ~~~~~ ~~~~~~~~, ~~~ ~~~~~ ~~~ demande ? Heureusement que ~~~ ~~~~~~ ~~’~~ ~~~~~~~ ~~~~~ ~~~ ~~~~~~-~~~~~, ~~ ~~~ ~~~~~~~ ~~~~~~~~~~~~, ~~~~ ~~~~~~ ~~~ ~~~~~~~~~~ ~~’~~~~ ~~~ ~~~~ ~~~~~~ ~~~ ~~~~~~~~~~, ~~~~ ~~~~~~~~~~~~ ~~ ~~~~~~ ~~~~~~~ ~~~~~ cela…\nPrévisiblement, après pareil ~~~~~~ ~~~~~ ~~’~~~ ~~~~~~ ~~’~~~~~~~~~, ~~~ ~~~~~~ ~~~ ~~~~~~~~. ~~~ ~~~~~~~~ ~~~~ ~~~ ~~~~~~ ~~~~~~~. ~~~ ~~~~~~~~~ ~~~ ~~~~~~~~ ~~~~~~~ ~~~~~~~~~ ~~~~~ ~~~~~~~ ~~~ ~~~ ~~’~~~~~~ ~~~~ soumis à tout ~~~~~~~ ~~ ~~~~ ~~~~~~~~~ ~~~ ~~~~~~. ~~~~-~~~ ~~~ ~~~~~~ ~~~~~~~~~~~~~~~~ ~~~ ~~’~~~~ ? ~~~~~~ ~~~ ~~~~ ~~~~~~~~~~~~~ ~~~ ~~~~~~~~~~~ ~~~~~~~ ~~~ ~~~~~~~~~, ~~~~~~~, ~~~~~~~-~~~~~~~, ~~~~~~~ ~~~~~~~~ ~~~~~-~~~~~, ~~~~~~~~ Chirac et d’autres, ~~~’~~~~ ~~’~~~~ ~~~~ ~~~~~~~~~ ~~~~~~~ ~~~ ~~~~~~~~~ ~~~~ ~~~~~, ~~~~-~~~ ~~ ~~~~~ ~~~’~~~ ~~~~~ ~~~~~~~~~, ~~ ~~~~~~ ~~~~~~~~~~~ ~~~~~~~~~ ~~~ ~~~~~~ ~~~ ~~~~~~ ? ~~~~~~~~~~~~ ~~~ ~~’~~~~~~~~, ~~’~~~~~~ quand même, et ~~~ ~~~~~~~~~~ ~~~ ~~~ ~~~~~~~~~~ ~~~~~~~~~~~ ~~~~ ~~~ ~~~~ ~~’~~~ ~~~~~ ~~~ ~~~~~~~~ dire.\nNous ~~~~~~~ ~~~~~~ ~~~~~ ~~~~ ~~~~~~ ~~~~ ~~~~~~~ ~~~ ~~~~~~~~~~, ~~~~~~ ~~~~~~-~~~~~. ~~~ ~~~~~~ d’une bonne journée ~~~~ ~~’~~~~~~~~, ~~~~~~~~~, ~~’~~~~ ~~~~ ~~~ ~~~~~ ~~~~~~~~ ~~ ~~~~~~~ ~~~ ~~~~~~, ~~~~~~ ~~~~~~~~’~~~~, ~~’~~~~~~~ ~~~ ~~~ ~~~~~~~ ~~~ ~~~ journal ~~~~~~ ~~~~~ ~~~ ~~~~~. Le ~~~~~~~~~~~ de peuple, à ~~~ ~~~~~~~~~~, ~~~ ~~~ ~~~~~~~~~ ~~~~ ~~~~~ ~~~~, ~~~ ~~~~~~~ — ~~~ ~~ ~~ ~~~~~~ ~~~ ~~~~~~~~ ~~ ~~~~~~~ ~~~~ ~~~ ~~~~~~ ~~~~ ~~~ ~~~ ~~’~~~~~~ ~~~~~~~. Il faudrait que ~~’~~~ ~~~~ ~~~~~ ~~~~~ ~~~ ~~~~~~ ~~~~~~ ~~~~~ ~~~ ~~~~~~~~ ~~~ ~~~ ~~~~~~~~ ~~~~~~~~~~. ~~~~~ ~~~~ ~~~~~~~~ ~~~ ~~~~~~~~~~~ ~~~~~~ ~~~~~~~~, ~~~ ~~’~~~~~~~~~~ ~~~~~~~ “~~~~~ ~~’~~~~~~~”, ~~~~~~~ toujours, comme Paul ~~~~~~~~~~~~ ~~~~~~ ~~~~, ~~~’~~~ ~~ ~~ ~~~~~ ~~~ ~~~~~~~~~~ ~~~~~ ~~~~ ~~~~~~~ ~~~~ ~~~ ~~~~ ~~~~~~~.\nvoir l’entrée du samedi 8 juin 2013 et ses 7 images dans Le Jour ni l’Heure


Pajenn:Troude ha Milin - Ar marvailler brezounek.djvu/56 - Wikimammenn\nbrema nemet goulenn digant Labous ar wirionez kement hoc’h euz c’hoant da c’houzout diwar-benn ho tad hag ho mamm, hag e viot kuzuliet er-vad gant-han ; hen a lavaro d’e-hoc’h piou int, hag e pe vro emaint o choum.\nE kement-se, a-raok ma’z eot kuit, ez eo red d’in ho trugarekaat ivez ha lavaret d’e-hoc’h piou ounn. Me a zo merc’h eur rouanez vraz euz a bell bro ; hoc’h oad am boa, a gav d’in, pa oe lavaret d’in gant va maerounez (eur gorrigez vad ha leal) mont da gerc’hat d’ezhi Aval ar gened a ioa enn eunn enezenn vihan e-kreiz eul lenn vraz. Ann aval-ze, eme-z-hi, a zo oc’h eur wezenn deut diwar skourr Gwezenn ann drouk hag ar mad, ha miret eno gant ann Ankou, krog enn he falc’h da drouc’ha neudenn ar vuez da gement hini a falvezfe d’ezhan paka ann aval-ze.\nVa maerounez a gelennaz mad ac’hanoun : — Bale war ann dour a ri, eme-z-hi, gant ar re voutou seiz-man a roann d’id, ha pa vezi tost d’ann enezenn ha d’ar falc’her braz, n’es pezo ger da lavaret nemet steki ar meanik glaz-man oc’h bek he falc’h a ielo e ludu dioc’h-tu ha ne raio drouk e-bed d’id ; anez a-vad, eme-z-hi c’hoaz d’in, e c’hellfez mervel evel ma’z eo marvet ar re all ho deuz bet c’hoant da dizout ann aval-ze.\nMe neuze, iaouank ha penn-skanv evel ho taou vreur, a zelaoue va maerounez gant eur skouarn hep-ken hep teurel evez, kouls lavaret, oc’h he aliou. Mont a riz eta, hag o welet pegen eaz oa\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/56&oldid=144362 »


bed - Wikeriadur\nDa geñveriañ gant ar gerioù byd en kembraeg, bys en kerneveureg, bitu- en galianeg.\nbed /ˈbeːt/ gourel (liester : bedoù - furm vihanaat : bedig)\nBed ar varzhoniezh.\nGant ar c'hoant dimeziñ e ri tro ar bed,\nGant ar c'hoant kac'hat ne ri ket. — (Hervé Abalain, Dictons, maximes et proverbes bretons, 2003, p. 120.)\nDindan gouriz ar bed. — (Frañsez Kervella, Dindan Gouriz ar Bed, Mouladurioù Hor Yezh, 1985.)\npelec'h ar bed?\nPelec'h ar bed e-neus klenket ma binvïou ? — (Jules Gros, Le trésor du breton parlé Troisième Partie, 1974, p. 34.)\nPenaos emañ ar bed ganit ?\nGwenn ho ped.\ndont er bed\nTri zra a lak ar bed da vont :\nBeg ar soc'h, beg ar vronn ha beg an ibil pa vez sonn. — (?, p. ?.)\nGwasañ pec'hed a zo er bed eo selled etrezeg toull ar gloued pa vez arru koulz ar pred. — (Jules Gros, Le trésor du breton parlé Troisième Partie, 1974, p. 303.)\nGwasañ pec'hed a zo er bed eo selled etrezeg an toull-karr pa vez arru koulz ar pred. — (Jules Gros, Le trésor du breton parlé Troisième Partie, 1974, p. 303.)\ngalleg : monde (fr) (1), univers (fr) (2)\nkembraeg : byd (cy)\nkerneveureg : bys (kw)\nsaozneg : world (en)\ngalleg : mondial (fr)\nbed /ˈbɛd/ ; liester : beds)\nAdtapet diwar « https://br.wiktionary.org/w/index.php?title=bed&oldid=323805 »\nKemmoù diwezhañ degaset d'ar bajenn-mañ d'an 20 Du 2021, da 10:20.


Pajenn:Bonnaire - Mestr Pierrès, pe den guiziec ar bourg.djvu/53 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/53\nbremâ ar gallec. Credi a rit-tu, emezàn, e zeo ar c’henta guech en deveus chenchet ur bobl a vuzur hac a boez, a lezennou muioc’h important eguet ar re demeus a bere an execution na ell beza dieffet hep hasten an dizurz a rën abaoue qeit all amzer ? Goude anter-cant vloas a effortchou, e zeo ret reali ar system admirabl-se, pehini a vezo recevet gant an oll bobliou eus an Europ un deiz da zont ; hac e tlefe ar grague en em laqat ur pennad e coler, ar gueguinerezet hac an oll graguez all renta ar c’hilogram responsabl eus o faziou, poent e zeo achui, hac en em laqat d’an œuvr.\n— E feiz, respont oc’h eus da dout, hac ec’h adoptàn franchamant an ingalder-se, pehini ameus an intantion ferm da sqignat ha da venteni. Hoc’h explicationou o deveus va c’hendrec’het ; ne chom mui din nemet ur goulen hepqen d’a ober dêc’h. Penos ellout ampech an abusou hac ar c’hlêmou a ya da denna bremâ combinêsonou ar poez ancien gant an hini neve ?\nAn digare danjerus-se, Autrou mêr, a zo ur violation demeus an ingalder. Ouspen zo : alies e zeo caus a flauderez, a hend all muioc’h danjerus, ma na lêz nep merq. Ar seurt combinêsonou-se a zo a hend all materialamant faus ; ar poez ancien, dre na rën mui, e rapport gant an hini neve ne dle caout netra a certen. Ar prener pehini en em brest d’ar combinêsonou-se, a renonç da brotection al lezen ;\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/53&oldid=113979 »\nKemmoù diwezhañ degaset d'ar bajenn-mañ d'an 24 Gen 2018, da 16:22.


Norodom Sihanouk (kmereg: ), ganet d'an 31 a viz Here 1922, marvet e Beijing d'ar 15 a viz Here 2012, a voe roue Kambodja eus 1941 da 1955 hag adarre eus 1993 da 2004. E penn ar vro e oa ivez etre 1953 da 1970.\nPalez roueel Kambodja\nE 1960 e tilez e garg a roue Kambodja. E 1963 e nac'has sikour SUA a glaske harp evit brezel Viêt Nam. E 1970 e voe roet lamm dezhañ dre un taol-stad kaset gant an tu a-du gant SUA. E Sina e kavas repu. Distreiñ a reas gant ar Ghmered ruz met e 1976 ez eas diganto. E penn ar vro e voe dilennet e 1993 goude Emglev Pariz.\nAdtapet diwar « https://br.wikipedia.org/w/index.php?title=Norodom_Sihanouk&oldid=1666070 »\nDernière modification le 4 Her 2015, à 16:38\nKemmoù diwezhañ degaset d'ar bajenn-mañ d'an 4 Her 2015, da 16:38.


Kaozeal:Galleg - Wikipedia\nD'en hani ne hra ket 'meit chanjein er pèh em-es skrivet eit er langaj hag er skritur: me ne chanjan ket er pèh 'pes-hui skrivet, perèk 'klasket-hui chanjein me zreu? Hui zo bèr ho chonjeu ken ne hellet ket andur skritur ebet estroh aveit er peurunvan? En dén en-des droèd de skriv èl e fal dehon. Wikipedia zo un ansikolopédi libr, pèh e sinifia é hella verna più skriv èl 'plija dehon. Me n'hoh anmerdan ket dré chanj ho treu, nezen na chanjet ket me ré. En treu-sen n'é ket 'meit resped doh er ré 'ral. Eit en doéré n'ho-pes ket resped doh tud er Morbihan.\nEr gaoj "yezh" zo bet kollet guerso-bras er stér "langaj" anehon, ne jervija ket da nitra en tap éndro get en digaré é ma keltiekoh: n'es ket mui dohton bar langaj a-vreman ha chetu tout. Mod'ral hui 'hella skriv ba brehoneg kren pé ba brehoneg koh, bedek gober ! Hui zo ken rasist ma ne fal ket deoh kaout ur gaoj hallek bar brehoneg? Alé 'ta, ur langaj èl er ré 'ral é er brehoneg.\nPe chanjet me zreu hui 'veska me zroienneu get treu brehoneg Léon, pèh 'hra ur meskaj farsus eroalh, mè n'é ket sirius !\nKerhet-hui de zeskein brehoneg er bobl èldein, èl 'vè konzet get en dud o-des en desket ar barlen o mam. Ha pe ouièh guèl brehoneg eidein hui 'po droèd de chanjein me zreu. Mè bedék breman, ne ouiet ket.\nret e vije adober ar pennad-mañ penn-da-benn--Neal 19 Meu 2006 da 12:53 (UTC)\nBodet em eus an tri fennad disheñvel a oa : Galleg, Galleg (e peurunvan) ha Galleg (e Yezh Gwened). Ha kroget em eus da gempenn an danvez zo dindan an titl Galleg. Labour a chom ! --Llydawr 22 Kzu 2006 da 17:42 (UTC)\nAet on un tammig pelloc'h, reizhet skritur, neptuekaaet termenoù zo ha savet liammoù. --Fulup 18 C'hwe 2007 da 18:29 (UTC)\nAdtapet diwar « https://br.wikipedia.org/w/index.php?title=Kaozeal:Galleg&oldid=126374 »\nKemmoù diwezhañ degaset d'ar bajenn-mañ d'an 18 C'hwe 2007, da 18:29.


Ar bodad brezhonekaat\nPelec'h emaomp ?\nAl Levrig, bodañ nerzh an dud\nBodañ a ra kenvodad Al Levrig tost da zaou-ugent kevredigezh oc’h ober war-dro sevenadur Breizh en Treger ha Goueloù. Krouet eo bet e 1996 evit kas war-raok sevenadur Breizh dre-holl er vro. Kemer a ra perzh Al Levrig e rouedad Breizh ar c’henvodadoù sevenadurel, bodet e-barzh Kuzul Sevenadurel Breizh. Gant ar bloavezhioù eo deuet Al Levrig da vezañ ur vouezh anavezet ha kazi ret d’an endro sevenadurel. War an dachenn e vez o sevel raktresoù lec’hel hag o skoazellañ, da gas war-raok, da vroudañ mennozhioù hag oberennoù nevez bepred evit hon sevenadur.\nOuzhpenn d’al levrig pellgomz ha chomlec’hioù embannet 20 000 skouerenn anezhañ bep pevar bloaz, ec’h aoz Al Levrig abadennoù, devezhioù sevenadurel hag a bep seurt traoù o tennañ da sevenadur Breizh :\n- Ur servij kelenn brezhoneg d’an dud deuet,\n- Ur greizenn gelaouiñ ha titouriñ war sevenadur Breizh,\n- Ar bodad brezhonekaat : broudañ ar brezhoneg er vuhez foran,\n- Sikour ha kas war-raok labour an izili : kannadig internet, lec’hienn internet "tiarvro22.com" ...\n- Aliañ strollegezhioù hag aozadurioù lec’hel ha rannvroel, war sevenadur Breizh en Treger-Goueloù,\n- Sevel raktresoù sevenadurel da genvodañ an dud : Miz Du, Ti ar Vro Treger-Goueloù, Gouel Erwan, levrig titouriñ war sevenadur Breizh...


Brezel diabarzh - Wikipedia\n(Adkaset eus Brezel-diabarzh)\nUr brezel diabarzh a zo ur bec'h milourel a eneb, e-barzh ur riez ul lu reizh ouzh bagadoù armet, pe bagadoù armet etrezo hag eo re vras e vent da vezañ anvet un emsavadeg.\nDa vezañ galvet ur brezel e tle ar bec'h tizhout un derez bras a-walc'h a builhentez ha padout war un dermen hir a amzer. An dra-se a ro tro da zisheñvelañ ur brezel diabarzh diouzh trubuilhoù diabarzh a c'hell enderc'h oberioù a feulster damm heñvel met na c'hell ket bezañ anvet ur bec'h milourel - un emsavadeg evit skouer, pe ur stourm etre kabalioù.\nAr fed e c'hoarvez ar brezel diabarzh e-barzh ur riez kentoc'h estreget div riez e zisheñvela diouzh ar brezel etrevroadel a eneb luioù div riez d'an nebeutañ. Hervez ar Correlates of War e anver ur bec'h ur brezel diabarzh pan eus muioc'h eget 1000 den lazhet pep bloazh. Un darn vihan eus ar milionoù a dud bet lazhet e-pad Brezel diabarzh Kambodia pe Eil Brezel Diabarzh Soudan eo met an arouez-varn a lez a-gostez bec'hioù evel an Trubulhoù e Iwerzhon an Norzh.\nGallout a ra ur brezel diabarzh kaout meur a abeg.\n1 Doareoù brezelioù diabarzh\n1.1 Brezel evit an dizalc'hidigezh\n1.2 Brezel diabarzh politikel\n1.3 Brezel diabarzh relijiel\n1.4 Brezel diabarzh gouennel\nDoareoù brezelioù diabarzhAozañ\nBrezel evit an dizalc'hidigezhAozañ\nMa'z eo e bal krouiñ ur riez nevez pe frankizañ un dachenn deus an dalc'h estren pe deus dalc'h ur Stad gwelet evel hep diazez gwirion war un douar, a vez anvet alies ur brezel-dizalc'hidigezh pe brezel didrevadenniñ (Brezel diabarzh Amerika, kentañ brezel Indez-Sina).\nBrezel diabarzh politikelAozañ\nUr brezel awenet gant abegoù politikel, daou du a vez o sevel en ur gevredigezh betek mont etrezek ar feulster (Brezel diabarzh Rusia 1917-1922, Brezel Spagn 1936-1939, Brezel Korea 1950-1953 da skouer).\nBrezel diabarzh relijielAozañ\nUr brezel diabarzh awenet gant abegoù relijiel, pe er memes relijion etre luskadoù disheñvel (Chiited ha Sunnited da skouer) pe etre relijionoù disheñvel (Katoliked ha protestanted, boudisted ha muzulmaned da skouer)\nBrezel diabarzh gouennelAozañ\nUr brezel diabarzh awenet gant an diforc'hioù gouennel (Rwanda etre Hutu ha Tutsi,). Arabat eo kemmeskañ gant ur gouennlazh rak ar brezel diabarzh gouennel n'eo ket dre ret ur c'hoant da lazhadegañ an holl dud a ya d'ober ar strollad enep.\nThe Wars of the Roses Information about the English civil war fought between 1455 and 1487.\nAdtapet diwar « https://br.wikipedia.org/w/index.php?title=Brezel_diabarzh&oldid=1849243 »


digante - Wikeriadur\nSavet diwar an araogenn digant hag an dibenn-ger -e\nFurm an araogenn digant, displeget en trede gour lies\nGant ar verb degemer\nBepred ne zigemere netra digante nemet da goulz pred, evit ober dezhe plijadur, un aval-douar pe zaou, diouzh ar pothouarn. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 85.)\nGant ar verb goulenn\nMont a ra ar roue da welet Fantig da di he zad hag he mamm, ha d'he goulenn digante da bried. — (Fañch an Uhel, Kontadennoù ar Bobl/1, Al Liamm, 1984, p. 94.)\n— [...], hag holl e spontent hag ec'h aent kuit, pa c'houlennen digante ma liñsel, dre na gredent ket kregiñ enni evit he reiñ din. — (Fañch an Uhel, Kontadennoù ar Bobl/4, Al Liamm, 1989, p. 81.)\n[...], hag o c'houlenn digante an doare eus o baleadenn. — (Erwan ar Moal, Pipi Gonto, Kemper, 1925, p. 112.)\nAlies e vije goulennet digante, kement ha farsal :\n"pegoulz e vo an eured ?" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 16.)\nGant ar verb kemer\nUr vaouez kozh, n'he devoa bugel ebet, hen komeras digante, hag a savas anezhañ evel he mab. — (Fañch an Uhel, Kontadennoù ar Bobl/2, Al Liamm, 1985, p. 131.)\nGant ar verb kouezhañ\n— Ar re-se a zo tud bet en oferenn, ha n'o deus pedet nemet un tammig, hag o delioù lore a zo kouezhet digante 'lec'h m'o deus ankouaet o Doue. — (Fañch an Uhel, Kontadennoù ar Bobl/3, Al Liamm, 1988, p. 160.)\nGant ar verb lemel\nEsaeañ a ra lemel digante ar pod. — (Fañch an Uhel, Kontadennoù ar Bobl/5, Al Liamm, 1994, p. 144.)\nAdtapet diwar « https://br.wiktionary.org/w/index.php?title=digante&oldid=265865 »\nKemmoù diwezhañ degaset d'ar bajenn-mañ d'an 28 Meu 2018, da 15:24.


KOZH TRAOÙ KOZH\nAmañ e vo kavet pennadoù diwar-benn bannoù treset kozh e brezhoneg.\nSellit aze un tamm deus ur bajennad tennet deus "L'Appel d'O LO LÊ" niverenn 7, bet embannet e 1970. War ar bajenn-mañ e oa bet adlakaet bannoù treset a oa bet embannet e brezhoneg evit ar wezh kentañ war ar gelaouenn "Feiz ha Breiz ar Vugale" e 1934.\nSellit aze un tamm deus ur bajennad tennet deus "L'Appel d'O LO LÊ" niverenn 16, bet embannet e 1972. Kontet eo an istor en galleg gant brezhoneg en tresadennoù. Embannet e oa bet ar bannoù treset-se war an albom "Troiou kaer Matilin an Dall" e 1942. E brezhoneg penn-da benn e oa pe ne oa ket ?\nSellit aze ur bann e brezhoneg gant an droidigezh e galleg dindan. Tennet eo bet deus "L'Appel d'O LO LÊ" c'hoazh, deus an niverenn 3 a oa bet embannet e 1970. Ur bann deus an albom "Au temps où les bêtes parlaient breton" an hini eo, hennezh a goust gwall ger e stal al levrioù kozh bremañ peogwir e oa bet embannet e 1943.\nUr C'hi Speredek\nSellit aze ar 1añ bannoù treset e brezhoneg. Tennet int deus "L'Appel d'O LO LÊ" niverenn 3, 1974. Embannet e oant bet evit ar wezh kentañ e 1935 avat.\nPer ar C'holin\nEmbannet e oa bet albom Hagar Gloud gant Evit ar Brezhoneg e 1994. N'eus bet embannet nemet un albom bannoù-treset gant ar gevredigezh-se. Dick Browne, un American anezhañ, en deus bet savet istorioù ar viking-mañ e-pad bloavezhioù. Bremañ e vezont treset gant e vab Chris Browne.\nEr gelaouenn An Had niverenn 4 e oa bet embannet ar bajennad-se e 1981. Aze en doa kemeret skouer Tudual "Tudu" Huon diwar an treser Cabu''m eus aon.\nPask kentañ 'ti ma breur-kaer\nPiv eo, piv oa Kado ? N'on ket evit lâret deoc'h. Setu 2 vann tennet deus "L'Appel d'O LO LÊ" c'hoazh. "Dessin animé" zo lakaet war bann an titl. Daoust hag-eñ e oa ar skeudennoù-se, tresadennoù ha fotoioù mesket, tennet deus ur film tresadennoù-bev ? N'on ket evit lâret deoc'h ivez ?\nBrinik ha Morganig\nPiv eo, piv oa Mickaël ? N'on ket evit lâret deoc'h kennebeut. Setu ur bann a-blom tennet deus "L'Appel d'O LO LÊ" c'hoazh ; an niverenn 14 a oa bet embannet e1972.\nLommig ha Tinaïg\nDA LEC'H ALL ...\n... da lenn albom 1añ Buddy Longway.\nGant Keit Vimp Bev e oa bet embannet. Pell zo emañ bet gwerzhet an holl skouerennoù a soñj dimp avat.\nSe zo kaoz meump ket mezh o lakaat ul liamm da lenn anezhañ war an Internet.\nSetu ar golo hag ar bajenn gentañ deus un albom bannoù treset mod kozh, hep lagadennoù ha gant forzh testennoù dindan pep bann. Embannet e oa bet e 1943 gant Urz Goanag Breiz.\nSetu div bajennad bet embannet e 1974 hag e 1975 er gelaouenn Evid ar Brezhoneg (niv. 22 ha 29). Moarvat e oant bet treset gant Erwan Kervella en doa treset kalz evit ar gelaouenn Yod-Kerc'h.\nGOLOIOÙ AR GELAOUENN YOD-KERC'H\nSetu 29 golo deus ar gelaouenn Yod-Kerc'h ma veze embannet kalzig bannoù treset warne.\nSetu ur bajennad tennet deus Evid ar Brezhoneg niv. 46. Un nebeud a vannoù treset ha kalzig a dresadennoù gant pozioù en brezhoneg en deus bet treset Nono e meur a gelaouenn. Din da c'hoût, n'en deus ket lakaet embann istor hir ebet 'vat.\nAn albom-mañ savet gant Kargedoull a oa bet embannet e 1980. Niver 31-32 ar gelaouenn Yod Kerc'h eo.\n(dave : Levraoueg Niverel Breizhek hag Europat).\nAr Ribouler Masklet\ntennet deus Brezhoneg Digor\nKure Brelevenez gant Ludik\nYod-Kerc'h niv. 29-30\ntennet deus al Levraoueg Niverel Breizhek hag Europat


Louise Borgia - Wikipedia\nLouise Borgia pe Louise Borgia de Candia et d'Albret de Châtillon-Limoges, pe Louise de Valentinois ( 17 a viz Mae 1500-1553) a oa ur briñsez c'hall, merc'h da Cesare Borgia ha da Charlotte d'Albret.\nGanet e oa d'ar 17 a viz Mae 1500. He zad a oa mab d'ar pab Alesant VI ha da Giovanna de Candia, kontez dei Cattanei, lesanvet Vannozza Cattanei. He mamm Charlotte d'Albret a oa merc'h da Alain d'Albret, dug Guyenne, ha da Françoise de Bretagne (Françoise de Blois), Beskontez Limoges, Kontez Périgord hag Itron Châlus. Louise a oa bugel nemetañ Cesare Bogia hervez al lezenn, eus e eured gant Charlotte, met un dek bennak a lezvreudeur ha lezc'hoarezed he devoa.\nDugez Valentinois e oa suo jure adalek marv he zad Cesare Borgia en 1507, pa oa tost da 7 vloaz, e seziz Viana (Nafarroa), ma oa ar brezelour o stourm evit e dad-kaer Yann III Navarra. Ha suo jure e oa ivez Dame de Chalus, un titl deuet dezhi eus he mamm Charlotte d'Albret.\nCesare Borgia, tad Louise Borgia\nE 1517, da Louis II de La Tremouille, gouarnour Bourgogn, a voe lazhet en emgann Pavia e 1525, o leuskel un intañvez 24 bloaz;\nE 1530, da Filippo di Borbone, aotrou Borbone-Busset. Mont a rejont da chom da gastell Busset. C'hwec'h bugel o doe.\nAdtapet diwar « https://br.wikipedia.org/w/index.php?title=Louise_Borgia&oldid=1991101 »\nKemmoù diwezhañ degaset d'ar bajenn-mañ d'an 5 Mae 2022, da 09:23.


Ar brezhoneg hag ar post - Wikipedia\nAr brezhoneg hag ar post\nDiaes a-walc'h eo an darempredoù etre ar brezhoneg hag ar post gall diwar-benn kement tra a vez skrivet e brezhoneg, ar chomlec'hioù war al lizhiri, pe ar paperoù lakaet e-barzh ar goloioù-lizheroù.\n1 Gallekadur an anvioù-lec'h e Breizh\n1.1 Skouerioù war al levrioù brezhonek\n2 Ur skrab\n3 Kod post e Bro-C'hall hag e Breizh\n4 Droukziforc'h hervez ar yezh\n6 Penaos skrivañ ar chomlec'hioù e brezhoneg\nGallekadur an anvioù-lec'h e BreizhAozañ\nBrezhonek eo ar braz eus an anvioù-lec'hioù hag anvioù-tud e Breizh-Izel, ha gall eo melestradurezh ar post. Dre ma ne fell d'ar velestradurezh-se anavezout nemet ar yezh ofisiel n'he deus ket kalz a zoujañs ouzh ar brezhoneg dre-vras, ne vern pegen tomm ouzh o yezh e c'hall an nebeud brezhonegerien a labour enni bezañ a-hend-all. N'eo ket techet da zegemer ar chomlec'hioù skrivet e brezhoneg eta, ha ne zegemere nemet ar stummoù gallek betek ar bloavezhioù 1970, pa grogas an emsaverien yaouank da implij ar brezhoneg dre skrid, betek lakaat kelaouennoù brezhonek evel Al Liamm da embann o chomlec'h e brezhoneg, pa ne raent nemet e galleg a-raok.\nSkouerioù war al levrioù brezhonekAozañ\nE 1979 e voe embannet Yezhadur berr ar brezhoneg, gant Roparz Hemon, en embannadurioù Al Liamm. El levr brezhonek-se e kaver meur a chomlec'h:\nHini Mlle Queillé, 47, rue notre-Dame, 22000 Guingamp. Ur stal-votoù e oa, ma veze gwerzhet levrioù Al Liamm.\nHini ar mouler: Moulerezh ar Baol, Bali ar Marichal-de-Lattre-de-Tassigny. Mankout a ra anv ar gumun, meneget en anv an ti-moulañ.\nHini merour Al liamm : P. le bihan, 16 rue des Fours à Chaux, Saint-Servan, 35400 Saint Malo.\nHini Skol Ober : Gwaremm Leurven 22310 Plufur Plestin-les-Grèves.\nE pevar chomlec'h e kaver tri anv kumunioù e galleg. Daou anv brezhonek a gaver ivez: ar Baol ha Plufur.\nE 2009, hervez Yves Amiard, rener al lizhiri evit ar C'hornôg ne vefe nemet ur gudenn gant ar skrab (') na vez ket anavezet gant binviji optikel ar post. Se zo kaoz e oa bet broudet kumunioù Breizh, Plougerne en o zouez, da c'hallekaat o anvioù-lec'h evit aesaat labour ar mekanikoù, hervez ar Post.\nKod post e Bro-C'hall hag e BreizhAozañ\nKrouet e voe ar c'hod-post e 1964, ha lakaet da 5 sifr e 1972, ha gant se e teuas un tamm kemm. Peogwir e veze lavaret e oa ar c'hod a gonte e krogas un toullad brezhonegerien d'ober gant anvioù kumunioù, ha re ar straedoù kement hag ober, e brezhoneg. Hag ar goumananterien yaouank da c'houlenn digant ar c'helaouennoù brezhonek ober kemend-all. Alies ne veze kudenn ebet, a-wechoù e vije traoù souezhus : lizhiri kaset da vale bro ur pennad a-raok kavout o hent, hag ul lizher kaset eus Barcelona da Vreizh zo bet tremenet dre vBelize zoken.\nKregiñ a reas tud da ober ivez gant chomlec'hioù brezhonek en o darempredoù gant ar melestradurezhioù hag an embregerezhioù : tailhoù, asurañsoù, bankoù. Skrivañ a raent o chomlec'h e brezhoneg hepken, dreist-holl war ar chekennoù brezhonek, evit rediañ ar velestradurezh d'ober gant o chomlec'h brezhonek : lodig a rae, re all a glaske gallekaat, hag a-wechoù n'eus forzh penaos zoken.\nDroukziforc'h hervez ar yezhAozañ\nTaos doubl evit pellskridoù brezhonek : http://sos-net.eu.org/conso/guide/infodat28c.htm\nAr post a ginnig ur servij evit kas levrioù pe teuliadoù sevenadurel marc'hadmatoc'h evit ar priz publik. Met ar servij-se ne c'haller implij nemet evit skridoù e galleg.\nE Mezheven 2016 e nac'has ti Post Douarnenez kas bruderezh brezhonek evit ar gevredigezh "C'hoariva", gant aon e vefe propaganda, ha goulenn a rejont e vije roet dezho un droidigezh eus ar skrid.\nUn emsaver, Klaod an Duigou, a savas klemm abalamour ma nac'he ar post kas lizhiri gant chomlec'hioù brezhonek. Mont a reas an afer-se betek ar c'huzul-stad met dizarbennet e voe an Aotrou Duigou.\nPenaos skrivañ ar chomlec'hioù e brezhonegAozañ\nGallout a ra pep brezhoneger ober gant chomlec'hioù brezhonek ma kar, pe en un doare unyezhek, pe en un doare divyezhek.\nDisplegañ a ra Eurominority penaos ober :\namañ Penaos lakaat ho chomlec'h e brezhoneg\nhag amañ : lec'hienn arpost.free.fr\nKoulskoude n'eo ket anavezet ar brezhoneg gant ar post drem n'anavez nemet ar yezh ofisiel ar stad, ar galleg : pa zispleg penaos skrivañ ar chomlec'h, n'eus anv nemet eus anvioù-lec'hioù gallek .\nDiwar-benn afer gallekadur an anvioù-lec'h e brezhoneg\nAr pennad e-barzh Le Télégramme, a ziskulias an afer\nAr pennad e-barzh Ouest-France diwar-benn an hevelep afer\nPennadoù e-barzh ABP\nDiskleriadur Christian Guyonvarc'h, kuzulier rannvro\nDiskleriadur Mona Bras, kuzulierez rannvro\nDiskleriadur Herve ar Gall, mouezh UDB\nDiskleriadur Gérard Olliéric, prezidant ar Parti Breton.\nLizher Prezidant ar Rannvro da brezidant La Poste e Pariz\nAr mekanikoù a lenno ar brezhoneg hervez Rener Meur La Poste (pennad en Ouest-France)\nFañch Broudig,ar brezhoneg hag ar post\n↑ "La Poste une histoire d'apostrophes", Le Télégramme d'an 20/01/2009\n↑ "La Poste au service du rayonennement de la culture française", Le peuple breton d'an 11/02/2016\n↑ Le Télégramme 04/07/2016\n↑ Ouest-France 05/07/2016\n↑ Kuzul Stad 1992\nAdtapet diwar « https://br.wikipedia.org/w/index.php?title=Ar_brezhoneg_hag_ar_post&oldid=1849697 »


Ur pennad Viseu zo ivez.\nGwel eus kêr Viseu\nViseu (distaget [viˈzew] e portugaleg) zo ur gêr eus Portugal, ha pennlec'h distrig Viseu, e Rannvro ar C'hreiz.\nE 2011 e oa 99 274 a dud o chom e Viseu.\nAnnezet eo ar c'hornad a-gozh, ha meur a sevenadur zo bet o tremen eno : Romaned, Sueved, Wizigoted, Maoured. En amzer ma oa aloubet Iberia gant ar Romaned e vije bet Viriathus, a oa o ren war al Lusitaned o vevañ eno. Eno ivez e voe pennoù wizigot, evel ar roue Roderig, o chom, hag eno, moarvat, e voe ganet Afonso Henriques, roue kentañ Portugal.\nUl lec'h a bouez eo Viseu eta, a-fet istor. Ur greizenn a bouez eo e kreiz Portugal evit ar c'henwerzh hag evit ar sevenadur, gant ar Mirdi Grão Vasco, gant sez un eskopti ha sez skol-veur gatolik Portugal.\nAdtapet diwar « https://br.wikipedia.org/w/index.php?title=Viseu_(Portugal)&oldid=1769236 »\nKemmoù diwezhañ degaset d'ar bajenn-mañ d'an 11 Gwe 2017, da 18:12.


Buhez ar Sent/1894/Ruelin - Wikimammenn\nBuhez ar Sent/1894/Ruelin\n◄ Leandr Ruelin Albin ►\nann eizved var ’nn ugent a viz c’houevrer\nSANT RUELIN, ESKOP\nRuelin a ioa ginidik a Vro-Zaoz, hag a deuaz da Vreiz-Izel asambles gant sant Tugdual. Keit ha ma chomaz ar zant-ma e Trebabu, Ruelin a jomaz ive; mez pa’z eaz sant Tugdual da brezeg ann Aviel dre ar vro, n’euz mar ebed na oue Ruelin unan euz ann daouzek a gasaz ganthan d’he zikour; rak sant Tugdual a garie Ruelin dreist he holl ziskibien all, hag he gaout a renke ato da ober koumpagnunez d’ezhan.\nSant Tugdual o veza goudeze savet eur gouent nevez e Landreger, var douarou ar roue Derok, sant Ruelin a ieaz ive di da jom, ha divezatoc’h, pa oue hanvet sant Tugdual da eskop ha pa lavaraz Doue d’ezhan kuitaat he eskopti eur pennad evit tec’het araok eunn nebeut tudchentil fallakr a glaske lamet he vuez diganthan, sant Ruelin a oue adarre he goumpagnoun. Var a gounter, sant Tugdual hag he vignoun en em dennaz neuze e kouent Trebabu pe e parrez Sant-Seo e kichen Montroulez, e leac’h ma’z euz c’hoaz hirio eur geriadenn hag a hanver Ruelin.\nA benn pell goude, sant Tugdual o veza dija prest da vervel a oue pedet gant chalonied he iliz kathedral da joaz he-unan ann hini a dlie beza lakeat da eskop var he lerc’h. Ar Zant, o veza goulennet sklerijenn digant ar Spered-Santel, a joazaz Ruelin he ziskib muia karet, hag ar choaz-ma a oue kavet mad gant ann holl nemed gant Pergat, vikel vraz. Hema evelato ne ziskouezaz netra keit ha ma oue beo sant Tugdual; mes kerkent ha ma oue maro hag enterret, e klaskas freuza ar pez en devoa great. C’hoant beza eskop en doa he-unan, hag evel ma’z oa eunn den a spered hag eur prezeger dispar, lod euz ar veleien a droaz ganthan. Ar re all goulskoude a zalc’he ato da zant Ruelin abalamour m’oa bet choazet gant sant Tugdual, ha setu ne c’hellet ket en em glevet.\nEvit trouc’ha berr var gement-se, e oue galvet ar re vouizieka euz ann dud a iliz d’en em asambli enn eur zal euz ann eskopti. A veac’h o devoa kemeret eno peb hini he blas ma veljont eur sklerijenn gaer o para er zal, ha sant Tugdual oc’h en em ziskouez dirazho gant he viskamant a eskop hag eur mintr skeduz var he benn. Ha setu hen ha trei dioc’htu oc’h Pergat, ha lavaret d’ezhan gant eur vouez rust e vije skoet abarz nemeur gant justis Doue ma ne guitaje ket ar zonj fallakr en doa lakeat enn he spered. O klevet ar c’homzou-ze, Pergat a c’houlennaz pardoun digant Ruelin, ha raktal ann holl a anavezaz ar zant-ma evit ho eskop. Var a gounter, Pergat a reaz pinijenn goudeze hag a deuaz he-unan da veza sant.\nRuelin a ioa dija brudet dre he zevosion hag he zeskadurez, ha dre he zousder hag he garantez e kenver he nesa. Eur vech sakret eskop, e poaniaz da gerzet bepred var roudou sant Tugdual, he vestr, ha da gemeret skouer diouthan evit ar pez a zelle ouz gouarnamant he eskopti. Aketuz oa eveldhan da holl zeveriou eur pastor mad, ha goude beza labouret gant kalz a frouez da gendelc’her ha da greski ar feiz ha doujans Doue etouez ar bobl a ioa enn he garg, e varvaz leun a veritou d’ann 28 a viz c’houevrer eur ar bloaz 641. Guech all ez oa e Landreger eur chapel savet enn he henor, ha Tregeriz o deuz bet ato eunn devosion vraz evithan.\nAr zant-ma en deuz bet ann eur da veza diskib ha mignoun da zant Tugdual, unan euz a ebestel hor bro ger Breiz-lzel, ha goudeze pa oue hanvet da eskop enn he blas, e poaniaz da gerzet bepred var he roudou ha da gemeret skouer diouthan evit ar pez a zelle ouz gouanamant he eskopti. C’houi a zo bet ive kelennet ha karet enn ho pugaleach hag enn ho iaouankiz gant eunn tad hag eur vammi a zoujans Doue, gant mistri kristen ha vertuzuz. Diouallit eta da ankounac’haat ar c’henteliou hag ann aliou mad oc’h euz bet digantho, ha pa viot deuet da veza mistri d’ho tro, lakit ive ho poan da gerzet var ho roudou ha da gemeret skouer dioutho evit ar pez a zell ouz gouarnamant ho tiegez. Evelse e viot sent hoc’h-unan evel ho tadou hag ho mammou, evel ho tadou koz hag ho mammou koz ; rak ni, ken etrezomp Bretouned, a c’hell lavaret gant guirionez ez oump euz a vouenn ar Zent hag eur vez e ve evidomp ma ve kollet ar vouenn-ze enn hor bro.\nAdtapet diwar « https://br.wikisource.org/w/index.php?title=Buhez_ar_Sent/1894/Ruelin&oldid=22355 »\nKemmoù diwezhañ degaset d'ar bajenn-mañ d'an 30 Mae 2011, da 09:43.